sagorsarker/bangla-wikipedia huggingface dataset:
মান্নে শ্রীনিবাস রেড্ডি

মান্নে শ্রীনিবাস রেড্ডি হলেন একজন ভারতীয় রাজনীতিবিদ, যিনি তেলেঙ্গানা রাষ্ট্র সমিতির রাজনীতির সাথে যুক্ত। সপ্তদশ লোকসভা নির্বাচনে তিনি মাহবুবনগর লোকসভা কেন্দ্রের লোকসভা সদস্য হিসেবে নির্বাচিত হন।
পোথুগান্তি রামুলু

পোথুগান্তি রামুলু হলেন একজন ভারতীয় রাজনীতিবিদ যিনি তেলেঙ্গানা রাষ্ট্র সমিতির রাজনীতির সাথে যুক্ত। সপ্তদশ লোকসভা নির্বাচনে তিনি নগরকুর্নুল লোকসভা কেন্দ্রের লোকসভা সদস্য হিসেবে নির্বাচিত হন।
কবিতা মালোথ

কবিতা মালোথ হলেন একজন ভারতীয় রাজনীতিবিদ যিনি তেলেঙ্গানা রাষ্ট্র সমিতির রাজনীতির সাথে যুক্ত। সপ্তদশ লোকসভা নির্বাচনে তিনি মাহবুবাবাদ লোকসভা কেন্দ্রের লোকসভা সদস্য হিসেবে নির্বাচিত হন।
কল্যানপুর রেলওয়ে স্টেশন

কল্যাণপুর রেলওয়ে স্টেশন হল শিয়ালদহ–ডায়মন্ড হারবার লাইনে অবস্থিত একটি কলকাতা শহরতলি রেল স্টেশন। এটি ভারতীয় রেলের অধীনস্থ পূর্ব রেলের অন্তর্গত শিয়ালদহ রেল বিভাগের আওতাধীন। এটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার কল্যানপুর ও তার পার্শ্ববর্তী এলাকাগুলিতে রেল পরিষেবা প্রদান করে।
প্ল্যাটফর্মে ভাল আশ্রয়ের আচ্ছাদন আছে। স্টেশনে জল এবং স্যানিটেশন বা পয়ঃনিষ্কাশন ব্যবস্থা সহ অনেক সুবিধা রয়েছে। এই স্টেশনে একটি সঠিক সংযোগ সড়ক আছে।
জন ম্যাকলিন

জন আলেকজান্ডার ম্যাকলিন, এমবিই (; জন্ম: ২৭ এপ্রিল, ১৯৪৬) কুইন্সল্যান্ডের হারস্টন এলাকায় জন্মগ্রহণকারী প্রথিতযশা ও সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৭৮ থেকে ১৯৭৯ সময়কালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর অস্ট্রেলীয় ক্রিকেটে কুইন্সল্যান্ডের প্রতিনিধিত্ব করেছেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে কার্যকরী ব্যাটিংশৈলী উপস্থাপন করে গেছেন ‘অগো’ ডাকনামে পরিচিত জন ম্যাকলিন।
১৯৬৮-৬৯ মৌসুম থেকে ১৯৭৮-৭৯ মৌসুম পর্যন্ত প্রথম-শ্রেণীর খেলোয়াড়ী জীবন চলমান ছিল জন ম্যাকলিনের। সমগ্র খেলোয়াড়ী জীবনে চারটিমাত্র টেস্ট ও দুইটি একদিনের আন্তর্জাতিকে অংশগ্রহণের সুযোগ পেয়েছিলেন জন ম্যাকলিন। ১ ডিসেম্বর, ১৯৭৮ তারিখে ব্রিসবেনে সফরকারী ইংল্যান্ডের বিপক্ষে টেস্ট ক্রিকেটে অভিষেক ঘটে তার। একই দলের বিপক্ষে ৬ জানুয়ারি, ১৯৭৯ তারিখে সিডনিতে সর্বশেষ টেস্টে অংশ নেন তিনি।
কুইন্সল্যান্ড ক্রিকেটের একনিষ্ঠ সেবক হিসেবে জন ম্যাকলিনের পরিচিতি রয়েছে। ১৯৭০-এর দশকের অধিকাংশ সময় দলটিকে শীর্ষস্থানে নিয়ে যান। অস্ট্রেলিয়ার তৎকালীন প্রথম পছন্দের উইকেট-রক্ষক রড মার্শের নিকটতম প্রতিদ্বন্দ্বী হিসেবে আবির্ভূত হয়েছিলেন। ১৯৬৯-৭০ মৌসুমে অস্ট্রেলিয়া দলের সদস্যরূপে নিউজিল্যান্ড গমন করেন। পরবর্তীতে বিশ্ব সিরিজ ক্রিকেটে অংশ নেন।
তার উইকেট-রক্ষণের মান বেশ বিশ্বাসযোগ্য ও নির্ভরশীল ছিল। কিন্তু, ইংল্যান্ডের স্পিনারদের বোলিং মোকাবেলা তার ব্যাটিংয়ের সীমাবদ্ধতা সবিশেষ লক্ষ্যণীয় ছিল।
ক্রিকেট খেলায় অসামান্য অবদানের স্বীকৃতিস্বরূপ ১৯৮০ সালে মেম্বার অব দি অর্ডার অব দ্য ব্রিটিশ এম্পায়ার উপাধিতে ভূষিত হন।
ব্রিসবেন স্টেট হাই স্কুল থেকে পড়াশোনা সম্পন্ন করেন। এরপর কুইন্সল্যান্ড বিশ্ববিদ্যালয় থেকে প্রকৌশল (পুরকৌশল) ও অর্থনীতি বিষয়ে স্নাতক ডিগ্রি লাভ করেন। ২০০৭ সালে ব্রিসবেনে অপাস ইন্টারন্যাশনাল কনসালট্যান্টসের ভূমি ও অবকাঠামো উন্নয়নের ওয়ার্কগ্রুপ ম্যানেজারের দায়িত্ব পালন করেন। পাশাপাশি কিউএএস বোর্ডের মাধ্যমে কুইন্সল্যান্ড স্পোর্ট একাডেমিতে (কিউএএস) পরামর্শকের দায়িত্ব পালন করছেন। এরপূর্বে ডেভেলপম্যান্ট প্লানিং লিমিটেডের সভাপতি, ফার এভরাট ইঞ্জিনিয়ার্স এন্ড টেবলটপ আর্কিটেক্টস এন্ড প্ল্যানার্সের পরিচালকের দায়িত্বে ছিলেন।
ব্যক্তিগত জীবনে বিবাহিত তিনি। তার চার পুত্র সন্তান রয়েছে।
রবীন্দ্রনাথ কুমার

রবীন্দ্রনাথ কুমার হলেন একজন ভারতীয় রাজনীতিবিদ যিনি সর্বভারতীয় আন্না দ্রাবিড় মুনেত্র কড়গমের রাজনীতির সাথে যুক্ত। সপ্তদশ লোকসভা নির্বাচনে তিনি থেনি লোকসভা কেন্দ্রের লোকসভা সদস্য হিসেবে নির্বাচিত হন।তিনি তামিলনাড়ুর উপমুখ্যমন্ত্রী ছিলেন। তিনি ওপিআর নামেও পরিচিত।
রাম শিরোমণি বর্মা

রাম শিরোমণি বর্মা হলেন একজন ভারতীয় রাজনীতিবিদ, যিনি বহুজন সমাজ পার্টির রাজনীতির সাথে যুক্ত। সপ্তদশ লোকসভা নির্বাচনে তিনি শ্রাওয়ায়াস্তি লোকসভা কেন্দ্রের লোকসভা সদস্য হিসেবে নির্বাচিত হন।
অতুল রাই

অতুল রাই হলেন একজন ভারতীয় রাজনীতিবিদ, যিনি বহুজন সমাজ পার্টির রাজনীতির সাথে যুক্ত। সপ্তদশ লোকসভা নির্বাচনে তিনি উত্তর প্রদেশের ঘোসাই লোকসভা কেন্দ্রের লোকসভা সদস্য হিসেবে নির্বাচিত হন।
এস. টি. হাসান

এস. টি. হাসান হলেন একজন ভারতীয় রাজনীতিবিদ, যিনি সমাজবাদী পার্টির রাজনীতির সাথে যুক্ত। সপ্তদশ লোকসভা নির্বাচনে তিনি মোরাদাবাদ লোকসভা কেন্দ্রের লোকসভা সদস্য হিসেবে নির্বাচিত হন।
কুনোয়ার দানিশ আলী

কুনোয়ার দানিশ আলী হলেন একজন ভারতীয় রাজনীতিবিদ, যিনি বহুজন সমাজ পার্টির রাজনীতির সাথে যুক্ত। সপ্তদশ লোকসভা নির্বাচনে তিনি আম্রোহা লোকসভা কেন্দ্রের লোকসভা সদস্য হিসেবে নির্বাচিত হন।
মোশতাক আহমেদ রুহী

মোশতাক আহমেদ রুহী (জন্ম: ১৯ জুন, ১৯৭৪) একজন বাংলাদেশী রাজনীতিবিদ ও নেত্রকোণা-১ আসনের সাবেক সংসদ সদস্য। ২০২৪ সালে অসহযোগ আন্দোলনের পর রাষ্ট্রপতি জাতীয় সংসদ বিলুপ্ত করলে তিনি সংসদ সদস্য পদ হারান।
মোশতাক আহমেদ রুহী ছিলেন মেধাবী ছাত্র। তিনি নেত্রকোণা সরকারি প্রাথমিক বিদ্যালয় থেকে টেলেন্টপুলে বৃত্তি লাভ করেন। এরপর ভর্তি হন সরকারি আঞ্জুমান স্কুলে। ১৯৮৯ সালে তিনি 'তারকা মান' পেয়ে ময়মনসিংহ জিলা স্কুল থেকে মাধ্যমিক পরীক্ষায় উত্তীর্ণ হন। রুহী আনন্দমোহন বিশ্ববিদ্যালয় কলেজ থেকে ১৯৯১, ১৯৯৪ ও ১৯৯৬ সালে উচ্চ মাধ্যমিক, অনার্স ও এমএমএস সম্পন্ন করেন। পরবর্তীতে ২০০৪ সালে জাপানের সুকুবা বিশ্ববিদ্যালয়ে মৌখিক ও লিখিত পরীক্ষায় উত্তীর্ণ হয়ে পিএইচডি অধ্যয়ন শুরু করেন। কিন্তু রাজনীতিতে যুক্ত হওয়ায় তিনি আর পিএইচডি সম্পন্ন করেননি।
নিসা সাবায়ান

নিসা সাবায়ান বা সাবইয়ান (জন্মঃ ২৩মে ১৯৯৯) হলেন একজন ইন্দোনেশিয়ান গ্যামবুস সংগীত শিল্পী যিনি "সাবায়ান গ্যামবুস সংগীতদল" এর একজন ভোকালিস্ট। তার গাওয়া ইসলামী গান ইউটিউবে প্রচুর জনপ্রিয়।
বিন্দিয়া গোস্বামী

বিন্দিয়া গোস্বামী (জন্মঃ ১৯৫৬) ভারতের বলিউড চলচ্চিত্র শিল্পের একজন অভিনেত্রী ছিলেন। বিন্দিয়া সত্তরের দশক এবং আশির দশকে অভিনয় করার পর অভিনয় ছেড়ে দেন।
অভিনেত্রী হেমা মালিনীর মাতা বিন্দিয়াকে একটি অনুষ্ঠানে দেখতে পেয়ে তাকে চলচ্চিত্রে অভিনয়ের প্রস্তাব দেন এবং বিন্দিয়া রাজী হয়ে যান। হেমা মালিনীর মাতা বিভিন্ন প্রযোজক-পরিচালকের সঙ্গে বিন্দিয়াকে পরিচয় করিয়ে দিয়েছিলেন। বিন্দিয়া "জীবন জ্যোতি" (১৯৭৬) চলচ্চিত্রে বিজয় অরোরার বিপরীতে কাজ করার সুযোগ পেয়ে যান, এটিই ছিলো বিন্দিয়া অভিনীত প্রথম চলচ্চিত্র। বিজয় অরোরা যিনি ১৯৭৩ সালের হিট চলচ্চিত্র "ইয়াদোঁ কি বারাত" এ অভিনয় করেছিলেন "জীবন জ্যোতি" তে তেমন একটা ভালো অভিনয় করে দেখাতে পারেননি, তাছাড়া বিজয়কে ওভাবে ভারতের মানুষ চিনতো ও না। চলচ্চিত্রটি ফ্লপ হয় এবং বিন্দিয়া ও পরিচিতি পেতে সক্ষম হননি। বিন্দিয়া এরপর বাসু চ্যাটার্জী পরিচালিত "খাট্টা মিঠা" (১৯৭৭) এবং "প্রেম বিবাহ" (১৯৭৯) চলচ্চিত্রে অভিনয় করেন, "খাট্টা মিঠা"তে বিন্দিয়া অশোক কুমার এবং রাকেশ রোশন এর সঙ্গে অভিনয় করার সুযোগ পেয়েছিলেন এবং "প্রেম বিবাহ"তে মিঠুন চক্রবর্তী ছিলেন, দুটি চলচ্চিত্রই বক্স অফিস ফ্লপ ছিলো। ঋষিকেশ মুখোপাধ্যায় পরিচালিত "গোলমাল" (১৯৭৯) চলচ্চিত্রে অমল পালেকরের সঙ্গে অভিনয় করে বিন্দিয়া মোটামুটি পরিচিতি পেয়ে গিয়েছিলেন, চলচ্চিত্রটি হিট ও হয়েছিলো। ১৯৮০ সালের হিট চলচ্চিত্র "শান" এ বিন্দিয়া শশী কাপুরের নায়িকা হিসেবে ছিলেন।
বিন্দিয়ার জন্ম রাজস্থানে হয়েছিলো, তার বাবা একজন তামিল হিন্দু ছিলেন এবং মা ছিলেন হিন্দিভাষী খৃষ্টান। বিন্দিয়া অভিনেতা বিনোদ মেহরাকে বিয়ে করেছিলেন তবে বিয়ের চার বছরের মাথায় তাদের বিচ্ছেদ হয়। ১৯৮৫ সালে বিন্দিয়া চলচ্চিত্রে অভিনয় ছেড়ে দিয়ে পরিচালক জে পি দত্তকে বিয়ে করেন।
ক্রিকেট পরিসংখ্যানসমূহ

ক্রিকেট এমন একটি খেলা যা বড় রকমের পরিসংখ্যান তৈরী করে।
খেলা চলাকালে একজন খেলোয়াড়ের প্রতিটি পরিসংখ্যান রেকর্ড করা হয়, যা প্রতিনিয়ত উক্ত খেলোয়াড়ের জীবনের সমষ্টিগত পরিসংখ্যান তৈরী করে। পেশাদার পর্যায়ে টেস্ট ক্রিকেট, একদিনের আন্তর্জাতিক এবং প্রথম-শ্রেণীর ক্রিকেটের পরিসংখ্যান আলাদাভাবে রেকর্ড করা হয়, তবে, টেস্ট ম্যাচগুলি প্রথম শ্রেণির ক্রিকেটর একটি ফর্ম হওয়ায়, খেলোয়াড়দের প্রথম শ্রেণির ক্রিকেটর পরিসংখ্যান তাদের টেস্ট ক্রিকেটের পরিসংখ্যানের সাথে অন্তভূক্ত করবে, এরা বিপরীত নয়। আজকাল সীমিত ওভারের খেলা লিস্ট এ ম্যাচ এবং টুয়েন্টি২০ খেলার পরিসংখ্যানও রাখা হয়। এই খেলাগুলো সীমিত ওভারে জাতীয় পর্যায়ে দেশীয় ভাবে বিভিন্ন উল্লেখযোগ্য দেশগুলোর সাথে খেলা হয়ে থাকে। যেহেতু একদিনের আন্তর্জাতিক ম্যাচগুলো লিস্ট এ ম্যাচের তালিকার সীমিত ওভারের একটি ফর্ম, তাই খেলোয়াড়দের লিস্ট এ পরিসংখ্যান ওডিআই পরিসংখ্যানের সাথে একীভূত হবে, কখনো বিপরীত হবে না।
 ব্যাটসম্যানদেরকে যদি কোন নির্দিষ্ট ইনিংসে (জয় বা ঘোষণা ঘোষণার কারণে) ব্যাট করতে না হয়, তবে তারা "অপরাজিত" বলে বিবেচিত হবে না। কেবল মাত্র যারা খেলা চলাকালে ক্রিজে ছিলেন এবং ইনিংস শেষ হওয়া পর্যন্ত আউট হয়নি, তাদেরকেই স্কোর বোর্ডে "অপরাজিত" চিহ্নিত করা হয়। পরিসংখ্যান গত উদ্দেশ্য আঘাত প্রাপ্ত বা অসুস্থতার কারণে অবসরপ্রাপ্ত ব্যাটসম্যানদেরকেও এই বিবেচনায় আনা হয় না, অন্য কোন কারণের জন্য অবসর গ্রহণকারী ব্যাটসম্যানরা ব্যতিক্রম বলে বিবেচিত হয়(১৯৮৩ সালে গর্ডন গ্রীনিজ, ১৫৪ রানে আউট নয়), টেস্ট ম্যাচ চলাকালে তার কন্যা অত্যন্ত অসুস্থ হয়ে পড়ায় ম্যাচ ছেড়ে তাকে চলে যেতে হয়, পরবর্তীতে তার কন্যা মারা যান। এটাই ছিল ক্রিকেটের ইতিহাসে সবচেয়ে ব্যতিক্রমী সিদ্ধান্ত বিবেচিত হয়।
উপস্থাপন : বোলার < ওভারের সংখ্যা> - <ম্যাডেন সংখ্যা> - <প্রদত্ত রান> - <প্রাপ্ত উইকেট>
পেশাদার ক্রিকেটের টেলিভিশন সম্প্রচারে দর্শকদের জন্য পরিসংখ্যানগত তথ্য উপস্থাপনের জন্য নতুন এবং আকর্ষনীয় বিভিন্ন উপায় সম্পৃক্ত করেছে। টেলিভিশন নেটওয়ার্ক পরিসংখ্যান উপস্থাপনের জন্য বেশ কয়েকটি নতুন উপায় আবিষ্কার করেছে।
এগুলির মধ্যে রয়েছে দ্বিমাত্রিক এবং কোন কোন ক্ষেত্রে ত্রিমাত্রিক প্লট এবং ক্রিকেটের মাঠের ওভারহেড ভিউয়ের দুরত্ব, (যাকে সাধারণ ভাষায় ওয়াগন-হোইল বলা হয়) দেখিয়ে থাকে। অন্যান্য উপায়গুলোর মধ্যে খেলোয়াড়ের ক্যারিয়ারে বা ম্যাচের স্কোরকৃত রান বা বোলিং করা ওভারের গ্রাফ তৈরী করে। কম্পিউটার কর্তৃক নিয়ন্ত্রণকৃত এসব গ্রাফ গতিশীল, যা ম্যাচ বা ইনিংস চলাকালে উক্ত পরিসংখ্যান পরিবর্তন করা যেতে পারে। সাধারণভাবে ব্যবহৃত গ্রাফিক্স বিশেষত সীমিত ওভারের খেলার সময় ব্যবহার করা হয়, যাকে বলা হয় ওয়ার্ম গ্রাফ, যাতে ওভার বৃদ্ধির সাথে সাথে টীমের অবস্থান ও স্কোর বাড়তে থাকে। অপরভাবে একে ম্যানহাটান এর স্কাইলাইনের অনুরূপতার জন্য একে ম্যানহাটান চার্টও বলা হয়।
রজনীগন্ধা (১৯৭৪-এর চলচ্চিত্র)

রজনীগন্ধা () হচ্ছে ১৯৭৪ সালে মুক্তিপ্রাপ্ত একটি হিন্দি চলচ্চিত্র। বসু চ্যাটার্জী এর পরিচালনায় চলচ্চিত্রটিতে অমল পালেকর এবং বিদ্যা সিনহা মুখ্য ভূমিকায় অভিনয় করেছিলেন। হিন্দি গল্পলেখক 'ইয়েহি সাচ হে' (ছোটোগল্প) এর ভিত্তি করে এই চলচ্চিত্রটি নির্মিত হয়েছিলো।
চলচ্চিত্রটি ১৯৭৫ সালের ফিল্মফেয়ার সেরা চলচ্চিত্র বিষয়শ্রেণীতে পুরস্কার এবং সেরা চলচ্চিত্র সমালোচক পুরস্কার জিতেছিলো। চলচ্চিত্রটির কাহিনীতে ভারতের সত্তরের দশকের শহুরে জীবন যাপন দেখানো হয়েছিলো।
সঞ্জয় এবং দীপা দিল্লিতে একই ডিগ্রি মহাবিদ্যালয়ে পড়ে এবং তাদের মধ্যে বন্ধুত্ব হয় একদিন বৃষ্টিস্নাত দিনে পরীক্ষা দিতে যাবার সময়; সঞ্জয় এবং দীপা দুজনেই একে অপরের ভালো বন্ধু হয়ে যায়। দীপার একই মহাবিদ্যালয়ে আগে নবীন নামের এক বন্ধু থাকলেও তার সঙ্গে তার পরে ঝামেলা হয়। দীপা তার এক বান্ধবী ইরার বাসায় থাকা শুরু করে দিল্লিতেই যে বান্ধবী আবার চাকরিজীবী ঐ বাসায় আবার হঠাৎ একদিন নবীন চলে আসে এবং পুনরায় দীপার সঙ্গে ভালো করেই কথা হয়। সঞ্জয় আর দীপা দুজনেই আলাদা আলাদা ভাবে চাকরি পেয়ে যায় তবে দীপা সহজে সঞ্জয়কে বিয়ে করতে চায়না কারণ সে বাচ্চা চায়না, কিন্তু সঞ্জয় চায়। অপরদিকে সঞ্জয়ের পরিবার তাকে বিয়ে দেওয়ার জন্য উদ্গ্রীব থাকে কিন্তু সে দীপাকে ভালোবাসে, আবার দীপাও সঞ্জয়কে বন্ধু মনে করে। দীপা শেষ পর্যন্ত সঞ্জয়ের সঙ্গে বিয়ে ছাড়াই এক্ত্রবাসের সিদ্ধান্ত নেয় মুম্বাইতে। দীপা বিয়ে করতে চায়না কারণ বিয়েকে সে একটি ঋণাত্মক চুক্তি মনে করে।
পালিকির

পালিকির পশ্চিম প্রশান্ত মহাসাগরে অবস্থিত মাইক্রোনেশিয়া যুক্তরাজ্যের রাজধানী শহর। এখানে প্রায় ৪৬০০ লোক বাস করে।
পালিকির শহরটি বৃহত্তর সোকেহস পৌরসভার অন্তর্ভুক্ত, যার জনসংখ্যা প্রায় ৭ হাজার। শহরটি পোনপেই দ্বীপের উত্তর-পশ্চিম পার্শ্বে অবস্থিত। পোনপেই দ্বীপে প্রায় ৩৩ হাজার এবং সমগ্র মাইক্রোনেশিয়া যুক্তরাজ্যে প্রায় ১ লক্ষ লোক বাস করে। পোনপেই দ্বীপটি একটি সুউচ্চ আগ্নেয় দ্বীপ যাকে একটি প্রবালপ্রাচীর ঘিরে রেখেছে। তবে পালিকির নয়, পালিকিরের উত্তর-পূর্বে অবস্থিত উপকূলীয় শহর কোলোনিয়া পোনপেই দ্বীপের বৃহত্তম শহর।
পোনপেই প্রাচীন যুগ থেকেই বিভিন্ন গোত্রের অধীনে ছিল। পালিকির আদিতে একটি গুরুত্বহীন ও ক্ষুদ্র গ্রাম ছিল। পর্তুগিজ ও স্পেনীয়রা ১৫শ শতকে পোনপেই আবিষ্কার করে, কিন্তু তারা তখন এখানে বসতি স্থাপন করেনি। ১৮৮৬ সালে এসে স্পেনীয়রা এখানে একটি উপনিবেশ স্থাপন করে। এরপরে ১৮৯৮ সালে স্পেনীয়-মার্কিন যুদ্ধশেষে জার্মান দ্বীপটিকে স্পেনের কাছ থেকে কিনে নেয়। প্রথম বিশ্বযুদ্ধের সময় দ্বীপটি জাপানিদের দখলে চলে আসে। ২য় বিশ্বযুদ্ধের সময় জাপানিরা কোলোনিয়ার কাছে একটি বিমানবন্দর নির্মাণ করে। দ্বিতীয় বিশ্বযুদ্ধের পরে দ্বীপটি মার্কিন সরকার কর্তৃক পরিচালিত হয়। ১৯৭৯ সালে মাইক্রোনেশিয়া যুক্তরাষ্ট্র স্বাধীনতা লাভ করে। মাইক্রোনেশিয়া যুক্তরাষ্ট্রের সরকার সিদ্ধান্ত নেয় যে পালিকির এলাকাটিকে একটি শহরে রূপান্তরিত করে এখানে পরিকল্পিতভাবে রাজধানী শহর বানানো হবে যাতে এখানে রাষ্ট্রের কেন্দ্রীয় প্রশাসনগুলি স্থাপন করা যায়। ১৯৮৯ সালে পালিকিরকে রাষ্ট্রের রাজধানী ঘোষণা করা হয়। মার্কিন যুক্তরাষ্ট্র এলাকাটিকে একটি আধুনিক শহর হিসেবে গড়ে তুলতে ১ কোটি ৫০ লক্ষ মার্কিন ডলার অর্থ দিয়ে সাহায্য করে । সমস্ত সরকারি কার্যালয়, কিছু আবাসিক ভবন, এবং মাইক্রোনেশিয়া যুক্তরাষ্ট্রের রাষ্ট্রপতির বাসভবন এখানে নির্মাণ করা হয়। তা সত্ত্বেও বর্তমানে এটি একটি গ্রামীণ এলাকাই রয়ে গেছে, যার জনসংখ্যা মাত্র ৪৬৪৫।
পালিকির পোনপেই দ্বীপের উত্তর-পশ্চিমভাগে সাগর থেকে অভ্যন্তরে অবস্থিত। দ্বীপের অভ্যন্তরে আছে সুউচ্চ কিছু পর্বত আর উপকূলে আছে প্রবালপ্রাচীর। 
কোপ্পেন শ্রেণীকরণ অনুযায়ী পালিকিরের জলবায়ু ক্রান্তীয় অতিবৃষ্টি অরণ্য প্রকৃতির। শহরের তাপমাত্রায় তেমন বৈচিত্র্য নেই, প্রতিদিন গড়ে সারা বছর ধরেই তাপমাত্রা ২৭ ডিগ্রি সেলসিয়াস থাকে। তবে এখানে প্রচুর বৃষ্টিপাত হয়; গড়ে প্রতি বছর ৪৮০০ মিলিমিটার বৃষ্টিপাত হয়।
সুনীল কুমার পিন্টু

সুনীল কুমার পিন্টু হলেন একজন ভারতীয় রাজনীতিবিদ, যিনি জনতা দল (সংযুক্ত) এর রাজনীতির সাথে যুক্ত। সপ্তদশ লোকসভা নির্বাচনে তিনি সীতামারহি লোকসভা কেন্দ্রের লোকসভা সদস্য হিসেবে নির্বাচিত হন।
রামপ্রীত মণ্ডল

রামপ্রীত মণ্ডল হলেন একজন ভারতীয় রাজনীতিবিদ, যিনি জনতা দল (সংযুক্ত) এর রাজনীতির সাথে যুক্ত। সপ্তদশ লোকসভা নির্বাচনে তিনি ঝঞ্ঝারপুর লোকসভা কেন্দ্রের লোকসভা সদস্য হিসেবে নির্বাচিত হন।
দিলেশ্বর কামাইত

দিলেশ্বর কামাইত হলেন একজন ভারতীয় রাজনীতিবিদ, যিনি জনতা দল (সংযুক্ত) এর রাজনীতির সাথে যুক্ত। সপ্তদশ লোকসভা নির্বাচনে তিনি সুপৌল লোকসভা কেন্দ্রের লোকসভা সদস্য হিসেবে নির্বাচিত হন।
দুলাল চন্দ্র গোস্বামী

দুলাল চন্দ্র গোস্বামী হলেন একজন ভারতীয় রাজনীতিবিদ, যিনি জনতা দল (সংযুক্ত) এর রাজনীতির সাথে যুক্ত। সপ্তদশ লোকসভা নির্বাচনে তিনি কাটিহার লোকসভা কেন্দ্রের লোকসভা সদস্য হিসেবে নির্বাচিত হন।
অলক কুমার সুমন

অলক কুমার সুমন হলেন একজন ভারতীয় রাজনীতিবিদ, যিনি জনতা দল (সংযুক্ত) এর রাজনীতির সাথে যুক্ত। সপ্তদশ লোকসভা নির্বাচনে তিনি গোপালগঞ্জ লোকসভা কেন্দ্রের লোকসভা সদস্য হিসেবে নির্বাচিত হন।
চন্দ্রেশ্বর প্রসাদ

চন্দ্রেশ্বর প্রসাদ হলেন একজন ভারতীয় রাজনীতিবিদ, যিনি জনতা দল (সংযুক্ত) এর রাজনীতির সাথে যুক্ত। সপ্তদশ লোকসভা নির্বাচনে তিনি জাহানাবাদ লোকসভা কেন্দ্রের লোকসভা সদস্য হিসেবে নির্বাচিত হন।
বিজয় কুমার মানঝি

বিজয় কুমার মানঝি হলেন একজন ভারতীয় রাজনীতিবিদ, যিনি জনতা দল (সংযুক্ত) এর রাজনীতির সাথে যুক্ত। সপ্তদশ লোকসভা নির্বাচনে তিনি গয়া লোকসভা কেন্দ্রের লোকসভা সদস্য হিসেবে নির্বাচিত হন।
চন্দন সিং

চন্দন সিং হলেন একজন ভারতীয় রাজনীতিবিদ, যিনি লোক জনশক্তি পার্টির রাজনীতির সাথে যুক্ত। সপ্তদশ লোকসভা নির্বাচনে তিনি নাওয়াদা লোকসভা কেন্দ্রের লোকসভা সদস্য হিসেবে নির্বাচিত হন।
কিংসটন, নরফোক দ্বীপ

কিংসটন (নরফুক ভাষায় "Daun a'Taun") অস্ট্রেলিয়ার শাসনাধীন দক্ষিণ প্রশান্ত মহাসাগরীয় অঞ্চল নরফোক দ্বীপের রাজধানী। রাজার প্রতিনিধিসহ আইনি, প্রশাসনিক ও বিচারবিভাগীয় কার্যালয়গুলি সবই কিংসটনে অবস্থিত। এটি অস্ট্রেলিয়ার দ্বিতীয় প্রাচীনতম শহর, তাই সমস্ত নরফোক দ্বীপবাসী এবং অন্যান্য অস্ট্রেলীয়দের কাছেও এর বিরাট ঐতিহাসিক ও সাংস্কৃতিক গুরুত্ব আছে।
এইচ এম টি সাপ্লাই নামক জাহাজের অধিনায়ক লেফটেনেন্ট ফিলিপ গিডলি কিং এবং ২২জন ঔপনিবেশিক ১৭৮৮ সালের ৬ই মার্চ শহরটি পত্তন করে। এদের মধ্যে শাস্তিপ্রাপ্ত ৯ জন পুরুষ ও ৬ জন নারী অপরাধী ছিল।
রাম চন্দ্র পাসোয়ান

রাম চন্দ্র পাসোয়ান ছিলেন একজন ভারতীয় রাজনীতিবিদ যিনি লোক জনশক্তি পার্টির রাজনীতির সাথে যুক্ত ছিলেন। তিনি ষোড়শ ও সপ্তদশ লোকসভা নির্বাচনে সমস্তিপুর লোকসভা কেন্দ্রের লোকসভা সদস্য হিসেবে নির্বাচিত হয়েছিলেন। এছাড়া তিনি ১৯৯৯ ও ২০০৪ সালে তিনি রোসেরা লোকসভা কেন্দ্রের সাংসদ হিসেবে নির্বাচিত হয়েছেন।
রাম চন্দ্র পাসোয়ান ১৯৬২ সালের ১ জানুয়ারি জন্মগ্রহণ করেন। তার বাবার নাম জামুন দাস ও মায়ের নাম সিয়া বিবি।
রাম চন্দ্র পাসোয়ান ১৯৮৪ সালের ১২ এপ্রিল সুনয়না কুমারীর সাথে বিবাহবন্ধনে আবদ্ধ হন। তাদের দুই পুত্র ও এক কন্যা আছে।
রাম চন্দ্র পাসোয়ান ২০১৯ সালের ২১ জুলাই তিনি হৃদরোগে আক্রান্ত হয়ে মৃত্যুবরণ করেন।।
কৃষ্ণপুর, মালদহ

কৃষ্ণপুর ভারতের পশ্চিমবঙ্গ রাজ্যের মালদহ জেলার মালদা সদর মহকুমার কালিয়াচাক-৩ সমষ্টি উন্নয়ন ব্লক-এর একটি জনগণনা শহর। জনগণনা শহরটির মোট ভৌগোলিক এলাকা ১০ বর্গ কিমি এবং এটি মহকুমার বৃহত্তম জনগণনা শহর। শহরটির জনসংখ্যা ঘনত্ব হল প্রতি কিলোমিটারে ১,৬৬০ জন। শহরে একটি মাত্র ওয়ার্ড রয়েছে, যা কৃষ্ণপুর ওয়ার্ড নং ০১ নামে পরিচিত এবং কৃষ্ণপুর ওয়ার্ড নং ০১-এর মোট জনসংখ্যা হল ১৬ হাজারের বেশি।
কৃষ্ণপুর ২৪°৭৯'২৯" উত্তর ও ৮৭°৯৯'৪৭" পূর্বে অবস্থিত।
কালিয়াচাক হল সমষ্টি উন্নয়ন ব্লক এবং জনগণনা শহরটি থেকে এর দূরত্ব ৬ কিলোমিটার। কৃষ্ণপুর থেকে জেলা সদর ইংরেজ বাজার (মালদা) ৩৩ কিলোমিটার দূরে অবস্থিত এবং রাজ্যের রাজধানী কলকাতা থেকে কৃষ্ণপুরের দূরত্ব ৩০০ কিমি।
জনগণনা শহরটিতে বছরে গড়ে বৃষ্টিপাত হয় ১,২৬৬ এমএম। এখানে সর্বোচ্চ তাপমাত্রা ৪৩ ডিগ্রি সেলসিয়াস পর্যন্ত পৌঁছায় এবং সর্বনিম্ন তাপমাত্রা ৬ ডিগ্রি সেলসিয়াসের নিচে পৌঁছায়।
২০১১ সালের জনগণনা অনুযায়ী কৃষ্ণপুর জনগণনা শহরের জনসংখ্যা ১৬,৪৭০ জন, যার মধ্যে ৮,৩৭০ জন পুরুষ এবং ৮,১০০ জন নারী। শহরটিতে ০-৬ বছর বয়সী শিশুর সংখ্যা ২,৯৩১ জন, যা কৃষ্ণপুরের মোট জনসংখ্যার ১৭.৮০%। প্রতি ১০০০ জন পুরুষের প্রতি শহরটিতে মহিলার সংখ্যা ৯৭৫ জন।
গত ১০ বছরে জনগণনা শহরে জনসংখ্যা ১৭.৬% বৃদ্ধি পেয়েছে। ২০০১ সালের জনগণনা শহরটিতে মোট জনসংখ্যার ছিল প্রায় ১৪ হাজার।
কৃষ্ণপুরের সাক্ষরতার হার ৪৯.৭২%, যা রাজ্যের গড় ৭২.২৬% থেকে কম। শহরে পুরুষদের মধ্যে সাক্ষরতার হার ৫৬.০৩% এবং মহিলাদের মধ্যে সাক্ষরতার হার ৪২.১৭%। এই শহরে মোট ৬,৭২৩ জন লোক সাক্ষর, এদের মধ্যে ৩,৮৬৫ পুরুষ এবং ২,৮৬৭ জন মহিলা। ২০০১ সাল থেকে ২০১১ সালের মধ্যে শহরে সর্বমোট সাক্ষরতা হার ৯% বেড়েছে। পুরুষ সাক্ষরতা ২% বেড়েছে এবং মহিলা সাক্ষরতার হার ১৫% বেড়েছে।
২০১১ সালের জনগণনা অনুযায়ী মুসলমানরা শহরের মোট জনসংখ্যার ৫৮% এবং তারা শহরটির বৃহত্তম ধর্মীয় সম্প্রদায়। হিন্দুরা শহরটির দ্বিতীয় বৃহত্তম ধর্মীয় সম্প্রদায় এবং তারা মোট জনসংখ্যার ৪২%।
পলিনেশিয়া

পলিনেশিয়া মধ্য ও দক্ষিণ প্রশান্ত মহাসাগরে বিক্ষিপ্তভাবে ছড়িয়ে থাকা প্রায় ১০০০টিরও বেশি দ্বীপ নিয়ে গঠিত একটি অঞ্চল। এটিকে বৃহত্তর ওশেনিয়া অঞ্চলের একটি উপ-অঞ্চল হিসেবে গণ্য করা হয়। পলিনেশিয়ার আদি অধিবাসীদেরকে "পলিনেশীয়" বলা হয়। পলিনেশীয়দের মধ্যে অনেক সাধারণ বৈশিষ্ট্য আছে, যেমন পলিনেশীয় ভাষাপরিবার, পলিনেশীয় সংস্কৃতি ও বিশ্বাস, ইত্যাদি। ঐতিহাসিকভাবে পলিনেশীয়দের মধ্যে নৌভ্রমণের দৃঢ় ঐতিহ্য আছে, তারা রাতের আকাশের তারা দেখে নৌপথে ভ্রমণ করতে পারে। নিউজিল্যান্ড পলিনেশিয়ার বৃহত্তম দেশ।
১৭৫৬ সালে ফরাসি লেখক শার্ল দ্য ব্রস সর্বপ্রথম "পলিনেশিয়া" ( "পোলিনেযি") পরিভাষাটি ব্যবহার করেন; তিনি এটি দিয়ে প্রশান্ত মহাসাগরের সবগুলি দ্বীপকে বুঝিয়েছিলেন। ১৮৩১ সালে জ্যুল দ্যুমোঁ দ্যুর্ভিল প্যারিসের ভূগোল সমিতিতে দেওয়া একটি বক্তৃতাতে পরিভাষাটিকে সীমাবদ্ধ করার প্রস্তাব করেন। মার্কিন যুক্তরাষ্ট্রের অঙ্গরাজ্য হাওয়াই দ্বীপপুঞ্জটিকেও পলিনেশিয়ার অন্তর্গত করা হয়; এটি পলিনেশিয়া ত্রিভুজের উত্তর শীর্ষবিন্দুটি গঠন করেছে।
বিজয় কুমার হাঁসদাক

বিজয় কুমার হ্যান্সডাক হলেন একজন ভারতীয় রাজনীতিবিদ, যিনি ঝাড়খণ্ড মুক্তি মোর্চার রাজনীতির সাথে যুক্ত। তিনি ষোড়শ ও সপ্তদশ লোকসভা নির্বাচনে রাজমহল লোকসভা কেন্দ্রের লোকসভা সদস্য হিসেবে নির্বাচিত হন।
স্নায়বিক নব্বই

স্নায়বিক নব্বই (নার্ভাস নাইন্টিজ) ক্রিকেটে ব্যবহৃত একটি শব্দ। এই শব্দটি ক্রিকেটীয় বিশ্লেষনের একটি রূপককে বুঝায়, যেখানে ব্যাটসম্যান মনে করেন যখন তিনি একটি ইনিংসে ৯০ এর বেশি রান করেছেন, তখন তিনি এটিকে শতকে (১০০ রান) রূপান্তর করতে একটু অতিরিক্ত মানসিক চাপে থাকেন, শতরানকে খেলার মধ্যে ব্যক্তিগত সফলতার একটি মাইলফলক ভাবা হয়। অতএব উক্ত পরিস্থিতিটি ব্যাটসম্যানদের জন্য "স্নায়বিক নব্বই" এর মধ্যে বিরাজ করছে বলা হয়। ব্যাটসম্যানরা যখন সেঞ্চুরীর কাছাকাছি থাকে তখন আরো রক্ষণশীল পদ্ধতিতে ব্যাট করতে থাকে, যাতে তার সংগৃহিত রানগুলো হারাতে না হয় এবং লক্ষিত মাইলফলক থেকে বাদ পড়ে না যায়। ৯৯ রানে আউট হওয়া ব্যাটম্যানদেরকে দুর্ভাগা স্নায়বিক নব্বইয়ে শিকার ভাবা হয়। যা খুবই বিরক্তিকর একজন ব্যাটসম্যানের জন্য।
প্রতিপক্ষের অধিনায়ক হয়তো তার ফিল্ডারকে ব্যাটসম্যানের কাছাকাছি নিযুক্ত করতে পারে তার উপর অতিরিক্ত চাপ তৈরী করতে। এর ফলে অনেক ব্যাটসম্যান নব্বইয়ের দশকের স্কোরকে শতরানে পূর্ণ করতে ব্যর্থ হন।
পরিসংখ্যানগতভাবে, স্নায়বিক নব্বইয়ের সবচেয়ে খারাপ শিকার অস্ট্রেলিয়ান ওপেনার (বর্তমানে ভাষ্যকার) মাইকেল স্ল্যাটার। তার টেস্ট ক্যারিয়ারে নব্বই দশকের মধ্যে আউট হয়েছেন ৭ বার এবং বেচে বেচে সেঞ্চুরী করতে পেরেছেন ১৪ বার। ওয়েস্ট ইন্ডিজের ব্যাটসম্যান আলভিন কালীচরণের রেকর্ডও ছিল একই রকম নিম্নমানের। ক্যারিয়ারের ১২টি সেঞ্চুরীতে তিনি নব্বইয়ের দশকে আউট হয়েছেন ৭ বার। ভারতের সবচেয়ে সুপরিচিত ক্রিকেটার শচীন তেন্ডুলকর ওয়ানডে ক্রিকেটে ১৭বার এবং টেস্ট ক্রিকেটে ১০বার সহ মোট ২৭বার ৯০ এর দশকে আউট হয়েছে। যা এ যাবতকালের সর্বোচ্চ রেকর্ড।
স্যার ডোনাল্ড ব্র্যাডম্যান সর্বকালের সর্ববৃহৎ নব্বই দশকের শেষভাগে বিনা উইকেট হারিয়ে সর্বোচ্চ সেঞ্চুরীর রেকর্ড গড়েন। গ্রেগ চ্যাপেল ২৪টি শতক এবং মাইকেল ভন ১৮টি শতক নিয়ে পরবর্তী সেরা রেকর্ডধারী।
যদিও বেশিরভাগ ডেডিকেটেড ব্যাটসম্যান বহু শতক এবং বহু অলরাউন্ডার এবং বোলারদের জন্য তাদের শতক স্কোর করার সম্ভাব্য কয়েক ডজন সুযোগ পেতে পারেন, তবে এটা খুবই ব্যতিক্রম হতে পারে যে একটি ইনিংস সেঞ্চুরী করা পর্যন্ত দীর্ঘ হবে, তবে দার দল-সঙ্গী উইকেট হারানোর কারণেও তা সম্ভব হয় না। অথবা নিম্ন দক্ষ বোলারের পক্ষে তার স্ট্রোক খেলা যথেষ্ট কার্যকর হতে পারে, যা বেশ কয়েকবার শতরানের কাছাকাছি আসতে পারে। শেন ওয়ার্ন, যিনি ক্ষমতাশীল নিম্ন-ক্রিকেটার ব্যাটসম্যান হিসেবে দক্ষতা অর্জন করেছিলেন, ব্যাটসম্যান হিসেবে ১৯৯টি টেস্ট ইনিংস খেলেছিলেন এবং ১২টি অর্ধশতক সংগ্রহ করেছিলেন। তিনি ৯০ দশকে দুইবার, একবার ৯০ এবং একবার ৯৯ রান করেন। ইংল্যান্ডের বিপক্ষে প্রথম টেস্ট খেলতে আসা অ্যাস্টন অ্যাগার শেষ ব্যাটসম্যান হিসেবে এসেছিলেন এবং ১১তম ব্যাটসম্যান হিসাবে সর্বোচ্চ স্কোর সংগ্রহ করেছিলেন, কিন্তু ৯৮ রানে একটি বাজে পুল শর্ট খেলে আউট হয়ে যান। ১৯০ ও ২৯০ রানে আউট হওয়া ব্যাটসম্যানদের ক্ষেত্রেও স্নায়বিক নব্বই প্রযোজ্য হয়। অস্ট্রেলিয়ান উইকেট রক্ষক স্টিভ স্মিথ ২০১৫ সালে ওয়েস্ট ইন্ডিজের বিপক্ষে, পাকিস্তানের ইউনুস খান এবং ভারতের লোকেশ রাহুল তাদের দ্বৈত শতরানের সুযোগ হারায় স্নায়বিক নব্বই (১৯৯) এ। সম্ভবত সবচেয়ে দুর্ভাগ্যজনক আউট ছিল নিউজিল্যান্ডের সাবেক অধিনায়ক মার্টিন ক্রো'র ১৯৯১ সালে শ্রীলঙ্কার বিপক্ষে ২৯৯ রানে আউট হওয়া।
টুয়েন্টি২০ আন্তর্জাতিক ক্রিকেটে অ্যালেক্স হেলস ৯৯ রানে আউট হন। এটিই একমাত্র উদাহরণ যেখানে টুয়েন্টি২০ আন্তর্জাতিকে কোন ব্যাটসম্যান আউট হন। তবে হয়তো এমন ৯৯-এ আউট হওয়ার ঘটনা ঘরোয়া ক্রিকেটে ঘটে থাকতে পারে। বিগ ব্যাশ লীগের ২০১৭-১৮ মৌসুমে ব্রিসবেন হিটের বিপক্ষে মেলবোর্ন স্টার্স এর মার্কাস স্টইনিস আউট হন।
লুধুয়া জমিদার বাড়ি

লুধুয়া জমিদার বাড়ি বাংলাদেশ এর চাঁদপুর জেলার মতলব উত্তর উপজেলায় অবস্থিত এক ঐতিহাসিক জমিদার বাড়ি। স্থানীয়দের মুখে এখনো প্রচলন রয়েছে এই বাড়ির সামনে থেকে জুতো পায়ে হেঁটে যেতে পারতেন না কোন প্রজা। সামান্য কোন অপরাধ করলেও দেয়া হতো কঠোর শাস্তি। অত্যাচার আর শোষণই ছিল এই জমিদারের মূলনীতি। কখনোই প্রজাদের নিয়ে ভাবতেন না এ জমিদার।
জনশ্রুতি আছে, প্রজাদের সুখ-দুঃখ দেখায় সময়ই ছিলনা জমিদার ছিরাপদী মিয়াজীর কাছে। জমির খাজনা দিতে কারও দেরি হলে প্রাসাদের অন্ধরমহলে চলত অবর্ণনীয় নির্মম নির্যাতন। আবার কখনো কখনো এই অন্ধরমহলে ভয়ঙ্কর মৃত্যুও হত অসহায় প্রজাদের শেষ পরিনতি।
নির্মম অত্যাচারের বেশ কিছু ঘটনার মধ্যে, সর্বালোচিত অপরুপা নারী পাশা খুন এবং তার অভিশাপের ঘটনাও প্রবীণ কয়েকজনের মুখে মুখে।
এছাড়াও কথিত আছে, জমিদার বাড়ির সামনে দিয়ে যাওয়া গর্ভবতী এক নারীর পেটের সন্তান ছেলে না মেয়ে, এই তর্কে প্রাসাদে এনে দুই ভাইয়ের পেট কেটে দেখার মতো গা শিউরে ওঠার মতো ঘটনাও।
সর্বশেষ আইয়ুব খানের আমলে অপরুপা পাশার অভিশাপের কলংক নিয়ে এই বাড়ির জমিদারি রাজত্ব-ঐশ্বর্য চিরতরে বন্ধ হয়ে যায়। 
জমিদার ছিরাপদি মিয়াজি প্রায় ১৭০০ শতকের মাঝামাঝি এখানে তার জমিদারী প্রতিষ্ঠা করেন। তিনি ছিলেন খুবই অত্যাচারী জমিদার। তারা মোট তিন ভাই ছিলেন। তার জমিদারী আওতায় মতলব উত্তরের অধিকাংশ এলাকাই ছিল। ছিরাপদি মিয়াজি ছিলেন খুবই সখিন। তার অনেকগুলো ঘোড়া ছিল। তিনি একদিন একটা ঘোড়া নিয়ে তার জমিদারী আওতাভুক্ত এলাকায় ঘুরতে বের হতেন এবং শাসনাকার্য পরিচালনা করতেন। এখনো এই বাড়িতে ঘোড়াকে পানি খাওয়ানোর ডালা বা নাউন্দা রয়েছে। এখনো এখানে জমিদার বংশের লোকেরা বংশপরামপণায় বসবাস করে আসতেছেন।
এখানে আগে বেশ কয়টি প্রাসাদ ছিল। তবে বর্তমানে তিনটি প্রাসাদ রয়েছে। সবগুলোই দ্বিতল বিশিষ্ট্য। এছাড়াও একটি অন্ধরমহল রয়েছে। এছাড়াও ঘোড়াশালা ও কয়েকটি দিঘী রয়েছে।
আগে অনেক ভবন থাকলেও এখন মাত্র তিনটি ভবন রয়েছে। বাকিগুলো ধ্বংস হয়ে গেছে। যেগুলো রয়েছে, সেগুলোতে এখন শেওলা ও লতাপাতায় জরাজীর্ণ হয়ে রয়েছে। আর যে ঘোড়াশালাটি ছিল সেখানে এখন জমিদার বংশের বর্তমান উত্তরাধীকাররা একটি মুরগির খামার তৈরি করে মুরগির চাষ করতেছেন।
সি. লালরোসাঙ্গা

সি. লালরোসাঙ্গা হলেন একজন ভারতীয় রাজনীতিবিদ, যিনি মিজো ন্যাশনাল ফ্রন্টের রাজনীতির সাথে যুক্ত। সপ্তদশ লোকসভা নির্বাচনে তিনি মিজোরাম লোকসভা কেন্দ্রের লোকসভা সদস্য হিসেবে নির্বাচিত হন। তিনি পূর্বে অল ইন্ডিয়া রেডিওতে খবর পড়তেন। ১৯৯১ সালে তিনি ইন্ডিয়ান ব্রডকাস্টিং প্রোগ্রাম সার্ভিসে যোগ দেন। তিনি দূরদর্শনের মহাপরিচালক পদ থেকে ২০০৫ সালে অবসর গ্রহণ করেন।
গিরিশ কারনাড

গিরিশ রঘুনাথ কারনাড (১৯ মে ১৯৩৮ - ১০ জুন ২০১৯) হলেন একজন ভারতীয় ভাষাবিজ্ঞানী, চলচ্চিত্র পরিচালক, অভিনয়শিল্পী, অনুবাদক, চিত্রনাট্যকার ও লেখক। তিনি ভারতের জাতীয় চলচ্চিত্র পুরস্কার, ফিল্মফেয়ার পুরস্কার, পদ্মশ্রী, পদ্মভূষণ ছাড়াও সাহিত্যেকদের জন্য প্রদত্ত ভারতের সর্বোচ্চ সম্মননা জ্ঞানপীঠ পুরস্কারও লাভ করেন।
চার ভাই-বোনের মধ্যে তৃতীয় গিরিশ ১৯৩৮ সালের ১৯ মে তৎকালীন বোম্বের মাথেরানে জন্মান।
তার প্রাথমিক পড়াশোনা কর্নাটকে হলেও অঙ্ক এবং সংখ্যাতত্ত্বে স্নাতক হওয়ার পর তিনি রাজনীতি এবং অর্থনীতি নিয়ে অক্সফোর্ড বিশ্ববিদ্যালয়েও পড়াশোনা করেন।
রাজশ্রী মল্লিক

রাজশ্রী মল্লিক হলেন একজন ভারতীয় রাজনীতিবিদ, যিনি বিজু জনতা দলের রাজনীতির সাথে যুক্ত। সপ্তদশ লোকসভা নির্বাচনে তিনি জগৎসিংহপুর লোকসভা কেন্দ্রের লোকসভা সদস্য হিসেবে নির্বাচিত হন। তিনি পূর্বে ওডিশা বিধানসভায় তির্তোল বিধানসভা কেন্দ্রের বিধায়ক হিসেবে দায়িত্ব পালন করেছেন।
বাংলাদেশ পোশাক প্রস্তুতকারক ও রপ্তানিকারক সমিতি ভবন

বিজিএমইএ ভবন বাংলাদেশের রাজধানী ঢাকার হাতিরঝিলে অবস্থিত ১৬ তলা বিশিষ্ট ভবন ছিল। ১৯৯৮ সালে তৎকালীন প্রধানমন্ত্রী শেখ হাসিনা এর ভিত্তি স্থাপন করেন। ২০০৬ সালে উদ্বোধনী অনুষ্ঠানের মাধ্যমে তৎকালিন প্রধানমন্ত্রী খালেদা জিয়া এর উদ্বোধন করেন। এটি বাংলাদেশ পোশাক প্রস্তুতকারক ও রপ্তানিকারক সমিতির পুরোনো সদর দপ্তর হিসেবে পরিচিত।
বাংলাদেশে তৈরি পোশাক শিল্পের জন্য দক্ষ কর্মী গড়ে তুলতে বিজিএমইএ প্রতিষ্ঠিত হয়। এ ভবন থেকে সংঠগনের সকর কার্যক্রম পরিচালিত হতো। ১৬ তলা বিশিষ্ট ভবনে দুটি বেসমেন্ট ছিলো। চারটি তলা বিজিএমইএর দাফতরিক কাজে ব্যবহার হতো। বাকি তলাগুলোতে দুটি ব্যাংকসহ বেশ কিছু প্রতিষ্ঠানের কাছে বিক্রি হলেও আইনি জটিলতায় তাদের মালিকানা বুঝিয়ে দেয়া হয়নি। ভবনটি শীর্ষ দুই তলায় বিলাসবহুল অ্যাপারেল ক্লাব, সদস্যদের ব্যবহারের জন্য সুইমিংপুল, ব্যায়ামাগার, রেস্তোরাঁ, সভাকক্ষ এবং বৃহৎ আকারে মিলনায়তন ছিলো। ১৯৯৯ সালে বিজিএমইএ ইউনিভার্সিটি অব ফ্যাশন অ্যান্ড টেকনোলজি নামে একটি বিশ্ববিদ্যালয় প্রতিষ্ঠা করে। যা ২০০১ সালে জাতীয় বিশ্ববিদ্যালয়ে অধিভুক্ত হয়।
২০১০ সালে বাংলাদেশের একটি দৈনিকে সংবাদপত্রে বিজিএমই ভবন অবৈধ শিরোনামে সংবাদ প্রকাশ হয়। প্রতিবেদনটি আদালতের নজরে আসে এবং বিজিএমইএ ভবনটি অবৈধভাবে খালের ভূমি দখল করে নির্মিত হয়েছে উল্লেখ করে ৩ এপ্রিল ২০১১ তারিখে বাংলাদেশের উচ্চ আদালতের বিচারপতি এএইচএম শামসুদ্দিন চৌধুরীর নেতৃত্বে বিচারপতিদের বেঞ্চ ভবনটি সংগঠনটির নিজস্ব অর্থায়নে ভবন ভাঙ্গার নির্দেশ দেয়। আদালতের রায়ে বলা হয়, ‘দৃষ্টিনন্দন হাতিরঝিল প্রকল্পে বিজিএমইএ ভবন ক্যান্সারের মতো এবং যদি ভবনটি অবিলম্বে সরানো না হয় তবে এটি হাতিরঝিল নয়, পুরো ঢাকা শহরের ক্ষতি করবে’ । বিজিএমইর পক্ষ থেকে বাংলাদেশের সুপ্রীম কোর্টে আপীল আবেদন করা হলে ৮ নভেম্বর ২০১৬ তারিখে তৎকালিন প্রধান বিচারপতি সুরেন্দ্র কুমার সিনহা নেতৃত্বাধীন বাংলাদেশের সুপ্রীম কোর্টের আপীল বিভাগের চার সদস্যের বেঞ্চ উচ্চ আদালতের রায় ঠিক রেখে ভাঙ্গার জন্যে ৯০ দিনের সময় বেঁধে দেয়। ২ এপ্রিল ২০১৮ তারিখে বিজিএমইএ মুচলেকা দিয়ে পুনরায় আদালতের কাছ থেকে এক বছরের জন্যে সময় পায়। ১২ এপ্রিল ২০১৯ তারিখে বেঁধে দেয়া সময়ের মেয়াদ শেষ হয় এবং ১৬ এপ্রিল ২০১৯ তারিখে রাজউক ভবনটি সীলগালা করে।
পুরোনো ভবন সিলগালার হয়ে যাওয়ায় ঢকার উত্তরায় দুটি উঁচু ভবনে বিজিএমইএর নতুন সদর দফতর স্থানান্তর হয়। এ দুটি ভবনের ভেতেরর পরিমাণ ৪ লাখ ৬৪ হাজার বর্গফুট। এ মধ্যে ৩ লাখ বর্গফুট দাফতরি কাজে ব্যবহার করবে বিজিএমইএ। এতে প্রদর্শনী কেন্দ্র ছাড়াও ৭৫০ ধারণক্ষমতা সম্পন্ন মিলনায়তন, দুটি সেমিনার কক্ষ এবং সংগঠনের সদস্যদের জন্য সুইমিংপুল রয়েছে।
বি. বি. পাতিল

বি. বি. পাতিল হলেন একজন ভারতীয় রাজনীতিবিদ, যিনি তেলেঙ্গানা রাষ্ট্র সমিতির রাজনীতির সাথে যুক্ত। তিনি ষোড়শ ও সপ্তদশ লোকসভা নির্বাচনে জহিরাবাদ লোকসভা কেন্দ্রের লোকসভা সদস্য হিসেবে নির্বাচিত হন।
বারমুডা

বারমুডা () উত্তর আটলান্টিক মহাসাগরে অবস্থিত একটি ব্রিটিশ সামুদ্রিক অঞ্চল ও দ্বীপরাষ্ট্র। এটি মার্কিন যুক্তরাষ্ট্রের অঙ্গরাজ্য নর্থ ক্যারোলাইনার হ্যাটেরাস অন্তরীপ (কেপ হ্যাটেরাস) থেকে পূর্ব-দক্ষিণ-পূর্ব দিকে ১০৭০ কিলোমিটার দূরত্বে, কিউবা থেকে ১৭৫৯ কিলোমিটার উত্তর-পূর্বে এবং কানাডার নোভা স্কোশিয়ার কেপ সেবল দ্বীপ থেকে ১২৩৬ কিলোমিটার দক্ষিণে অবস্থিত। দ্বীপরাষ্ট্রটির রাজধানীর নাম হ্যামিলটন। বারমুডা একটি স্বায়ত্বশাসিত অঞ্চল; এর নিজস্ব সংবিধান, সরকার ও আইনসভা আছে যেটি স্থানীয় আইন প্রণয়ন করতে পারে। তবে যুক্তরাজ্য দেশটির প্রতিরক্ষা ও বৈদেশিক সম্পর্কের দায়িত্বে রয়েছে। ২০১৮ সালে এখানে প্রায় ৭১ হাজার লোক বাস করত। ব্রিটিশ সামুদ্রিক অঞ্চলগুলির মধ্যে বারমুডার জনসংখ্যাই সর্বোচ্চ।
বারমুডার প্রধান দুইটি অর্থনৈতিক খাত হল সমুদ্রস্থিত (offshore অফশোর) বীমা এবং পর্যটন। বারমুডার জলবায়ু উপক্রান্তীয় ধরনের। এটি হারিকেন বা ঘূর্ণিঝড় বলয়ের মধ্যে পড়েছে বলে এখানকার আবহাওয়া চরম আকার ধারণ করতে পারে। তবে ঘূর্ণিঝড় বলয়ের উত্তর সীমায় অবস্থিত বলে প্রবালপ্রাচীর দিয়ে বেষ্টিত বলে দ্বীপটি ঝড়ের ক্ষয়ক্ষতির থেকে কিছুটা হলেও রক্ষা পায়।
কোথা প্রভাকর রেড্ডি

কোথা প্রভাকর রেড্ডি হলেন একজন ভারতীয় রাজনীতিবিদ, যিনি তেলেঙ্গানা রাষ্ট্র সমিতির রাজনীতির সাথে যুক্ত। তিনি ২০১৪ সাল থেকে মেদাক লোকসভা কেন্দ্রের লোকসভা সদস্য হিসেবে নির্বাচিত হন।
উত্তরাঞ্চলীয় আমেরিকা

উত্তরাঞ্চলীয় আমেরিকা () উত্তর আমেরিকা মহাদেশের উত্তরতম অঞ্চল। একটি সংজ্ঞানুযায়ী এটি "মধ্য" আমেরিকার (মেক্সিকো, ক্যারিবীয় অঞ্চল ও মধ্য আমেরিকা) উপরে অবস্থিত। অর্থাৎ উত্তরাঞ্চলীয় আমেরিকার দক্ষিণ সীমান্ত হল মার্কিন-মেক্সিকো সীমান্ত। আবার জাতিসংঘের দেওয়া সংজ্ঞানুযায়ী উত্তরাঞ্চলীয় আমেরিকা যে রাষ্ট্র ও অঞ্চলগুলি নিয়ে গঠিত, সেগুলি হল বারমুডা, কানাডা, গ্রিনল্যান্ড, সাঁ-পিয়ের এ মিকলোঁ এবং মার্কিন যুক্তরাষ্ট্র (হাওয়াই, পুয়ের্তো রিকো, মার্কিন ভার্জিন দ্বীপপুঞ্জ ও অন্যান্য অপ্রধান মার্কিন অঞ্চল ব্যতীত)।
এম. ভি. ভি. সত্যনারায়ণ

এম. ভি. ভি. সত্যনারায়ণ হলেন একজন ভারতীয় রাজনীতিবিদ, যিনি ওয়াইএসআর কংগ্রেস পার্টির রাজনীতির সাথে যুক্ত। সপ্তদশ লোকসভা নির্বাচনে তিনি বিশাখাপট্টনম লোকসভা কেন্দ্রের লোকসভা সদস্য হিসেবে নির্বাচিত হন।
ইয়ারেন জেলা

ইয়ারেন (প্রাক্তন মাকুয়া) প্রশান্ত মহাসাগরের দ্বীপরাষ্ট্র নাউরুর একটি জেলা। নাউরুর কোন প্রতিষ্ঠিত রাজধানী না থাকলে ইয়ারেনকেই কার্যত রাজধানী হিসেবে গণ্য করা হয়।
ইয়ারেন জেলাটিকে ১৯৬৮ সালে সৃষ্টি করা হয়। এর আদি নাম ছিল মাকুয়া। মাকুয়া নামটি একটি ভূগর্ভস্থ সুপেয় পানির হ্রদের নাম থেকে এসেছে। এই হ্রদটি নাউরুর জনগণের সুপেয় পানির প্রধান উৎস।
ইয়ারেন জেলাটি নাউরু দ্বীপের দক্ষিণ প্রান্তে অবস্থিত। এর আয়তন প্রায় ১.৫ বর্গকিলোমিটার এবং সমুদ্র সমতল থেকে এর উচ্চতা প্রায় ২৫ মিটার। ইয়ারেনের উত্তরে বুয়াদা জেলা, পূর্বে মেনেং জেলা এবং পশ্চিমে বোয়ে জেলা।
জামেয়া দারুল মাআরিফ আল ইসলামিয়া

জামেয়া দারুল মা’আরিফ আল-ইসলামিয়া বাংলাদেশের প্রখ্যাত কওমি শিক্ষা প্রতিষ্ঠান। এটি দারুল মা’আরিফ নামেও জনপ্রিয় এবং পরিচিত। মাদ্রাসাটি চট্টগ্রামের বহদ্দারহাটের হাজীরপুলে অবস্থিত। আল্লামা সুলতান যওক নদভী এর প্রতিষ্ঠাতা ও পরিচালক । 
ছাত্রদের ইসলামি শিক্ষা প্রদানে জামেয়া দারুল মাআ'রিফ ছাত্রদেরকে প্রাথমিক পর্যায় থেকে সর্বোচ্চ স্তর পর্যন্ত দিয়ে থাকে। ইসলামি জ্ঞানের পাশাপাশি এতে ইংরেজি এবং বাংলা ভাষা, আরবি, উর্দু, ফার্সি, গণিত, ভূগোল, ইতিহাস, সামাজিক বিজ্ঞান এবং সাধারণ বিজ্ঞান পড়ানো হয়। এছাড়া মাধ্যমিক স্তরে ছাত্রদের জন্যে আধুনিক জ্ঞান শিক্ষা দেয়ার ব্যবস্থা রয়েছে।
জামিয়া দারুল মাআ'রিফে নিম্নলিখিত বিভাগগুলো রয়েছে:
জামিয়া দারুল মা’আরিফ আল্-ইসলামিয়া থেকে নিচের প্রকাশনাগুলো বের হয়।
সুলতান যওক নদভী

সুলতান যওক নদভী (১৯৩৭ – ২০২৫) ছিলেন একজন বাংলাদেশি ইসলামি পণ্ডিত। তিনি হেফাজতে ইসলাম বাংলাদেশের প্রধান উপদেষ্টা এবং প্রতিষ্ঠাকালীন মহাসচিব, আঞ্জুমানে ইত্তেহাদুল মাদারিস বাংলাদেশের সভাপতি, জামেয়া দারুল মাআরিফ আল ইসলামিয়ার প্রতিষ্ঠাতা ও মহাপরিচালক এবং বিশ্ব মুসলিম লীগের বাংলাদেশ শাখার প্রধান। তিনি কওমি মাদ্রাসার প্রথম আলেম হিসেবে কওমি মাদ্রাসার শিক্ষা সংস্কার আন্দোলনের অগ্রদূত এবং আরবি ভাষায় দক্ষতা ও সাহিত্য অবদানের জন্য পরিচিতি ছিলেন।
তিনি ১৯৩৭ সালে মহেশখালীর জাগীরাঘোনা মহল্লায় জন্মগ্রহণ করেন। তিনি ১৯৫৯ সালে সালে আল-জামেয়া আল-ইসলামিয়া"পাটিয়া" থেকে দাওরায়ে হাদিস সম্পন্ন করেন। পরবর্তীতে, ১৪০৪ হিজরি সালে ভারতের দারুল উলুম নাদওয়াতুল উলামা থেকে তিনি সম্মানসূচক "আলমিয়াত" ডিগ্রি লাভ করেন।
তিনি ১৯৫৯ সালে চন্দনাইশ উপজেলার "মাদ্রাসা" রাশিদিয়াতে যোগদানের মধ্য দিয়ে শিক্ষকতা পেশা শুরু করেন। ১৯৬০ সালে তিনি "জামিয়া ইমদাদিয়া কিশোরগঞ্জে" যোগ দেন। ১৯৬২ সালে "হাজী মুহাম্মদ ইউনুসের" আহ্বানে তিনি "আল জামিয়া আল- ইসলামিয়া পটিয়া"র শিক্ষক হিসেবে নিযুক্ত হন।
১৯৬৫ সালে তিনি একটি শিক্ষাপ্রতিষ্ঠান প্রতিষ্ঠার জন্য প্রথমবার পটিয়া মাদ্রাসা ছেড়ে চলে যান এবং আগ্রাবাদে "কাশেমুল উলুম" নামে একটি মাদ্রাসা প্রতিষ্ঠা করেন। "হারুন বাবুনগরীর" আহ্বানে তিনি আল-জামিয়াতুল ইসলামিয়া আজিজুল উলুম বাবুনগরে শিক্ষক হিসাবে নিয়োজিত হন। তিনি আরবি সাহিত্যের অধ্যয়নের জন্য "নাদিয়াতুল আদাব" নামে একটি শিক্ষা প্রতিষ্ঠান চালু করেন । বাংলাদেশের স্বাধীনতার পর তিনি দ্বিতীয়বার আল জামিয়া আল ইসলামিয়া পটিয়ায় নিযুক্ত হন। সেই সময় তিনি একটি ত্রৈমাসিক আরবি পত্রিকা "আস-সুবহুল জাদেদ" সম্পাদনা করতেন"।"
১৯৮১ সালে তিনি আন্তর্জাতিক সাহিত্য সেমিনারে অংশগ্রহণের জন্য ভারত যান এবং দারুল উলুম নদওয়াতুল উলামাতে দুই মাস অবস্থান করেন। ১৯৮৬ সালে তাকে রাবেতায়ে আল-আদাব আল-ইসলামির ট্রাস্টি বোর্ডে নিযুক্ত করা হয় এবং সংগঠনের বাংলাদেশ আঞ্চলিক কার্যালয়ের চেয়ারম্যান হিসাবে ঘোষণা করা হয়। ১৯৮৪ সালে তার আমন্ত্রণে আবুল হাসান আলী হাসানী নদভী বাংলাদেশ সফর করেন এবং মাদ্রাসা প্রতিষ্ঠার বিষয়ে পরামর্শ দেন। ১৯৮৫ সালে তিনি দ্বিতীয় বারের মতো পটিয়া মাদ্রাসা ছেড়ে চট্টগ্রাম শহরে জামেয়া দারুল মাআরিফ আল ইসলামিয়া প্রতিষ্ঠা করেন।
প্রকাশিত কাজ:
তিনি ২ মে ২০২৫ খ্রিষ্টাব্দ দিবাগত রাতে চট্টগ্রামে মৃত্যুবরণ করেন।
ফাতিমার বই

ফাতিমার বই, ফাতিমার মাসহাফ, বা মাসহাফে ফাতিমা হ'ল শিয়া ইসলামী ঐতিহ্য অনুসারে ইসলামী নবী মুহাম্মাদের কন্যা ফাতিমার জন্য লিখিত একটি বই।
শিয়া মতবাদে, মুসহাফ-ই-ফাতিমা লেখা হয়েছিল ফাতিমার বাবা, ইসলামের নবী মুহাম্মাদ-এর মৃত্যুর পর । উসুল আল-কাফির শিয়া মুসলিম ঐতিহ্য "ফাতিমা মুশফ" নামক একটি গ্রন্থ উল্লেখ করে, যা তার পিতা মুহাম্মদের রাস্তায় ফাতিমার কথা বলে। এই ঐতিহ্যের বেশ কয়েকটি সংস্করণ রয়েছে, তবে সাধারণ বিষয় হল অহী প্রেরণকারী আল্লাহর ফেরেশতা জিব্রাঈল তার কাছে হাজির অহি হাজিরে করেছিলেন এবং ফাতে তাদের সন্তানের বিষয়ে ভবিষ্যতের ঘটনা সহ অনেক কিছুর বিবরণ দিয়েছেন বইটি প্রকাশনার সময়, আলী ফাতিমার লেখক হিসাবে কাজ করেন। 
শিয়া মতবাদের পঞ্চম ইমাম মুহাম্মদ আল বাকীর মতে, বইয়ে উল্লেখিত বাণীগুলো ভবিষ্যদ্বাণী প্রকাশের নয়। তার মতে মুসলিম উৎসে ঈসা (যিশু) মূসার মায়ের কাছে এসেছিলেন যা কোরআন মাজীদের সূরা আন নামলে উল্লেখ করা হয়েছে। 
বাইয়ি বিশ্বাসের প্রতিষ্ঠাতা বাহাউল্লাহ ১৮৫৭ সালের কাছাকাছি কালীমাত-ই-মকুনুহিহ বা লুকানো শব্দ গ্রন্থ লিখেছিলেন। বাহাউল্লাহ "ফাতিমাহ গ্রন্থের" নাম রাখেন, যদিও তিনি পরে তার আধুনিক উপাধি বাহাইতে বিশ্বাস করতেন "লুকানো শব্দ গ্রন্থে" ইসলামের ভবিষ্যদ্বাণীর প্রতীকী পরিপূর্ণতা দেয়া হয়েছৈ। 
সুন্নি মুসলমানরা বলে যে ফাতিমাহ কখনোই ঐশ্বরিক আয়াত গ্রহণ করেননি, এবং ফাতিমাহ গ্রন্থের অস্তিত্ব অস্বীকার করেছেন। কারণ কোনো মুহাম্মাদের কোনো হাদিসে এ ব্যাপারে কোনো বিষয় উল্লেখ নেই।
তাসবিহে ফাতেমি

তাসবিহে ফাতেমি (আরবি : تسبیح فاطمة), সাধারণত "তাসবিহে হযরত যাহরা" নামে পরিচিত বা "তাসবীহ আল-জাহরা" (আরবি: تسبیح الزهراء) , একটি বিশেষ যিকির যা। রাসূল (স.) তার কন্যা ফাতিমা, (রা.) কে পড়তে বলেছেন তাই এটি ইসলামী শরিয়াতে তাসবিহে ফাতেমি নামে পরিচিত। 
তাসবিহে ফাতেমি হলো আল্লাহ-আক-আকবার (তাকবীর) ৩৪ বার, আলহামদুলিল্লাহ (তাহমিদ) এবং ৩৩ বার সুবহানাল্লাহ (তাসবীহ) ৩৩ বার অন্তর্ভুক্ত হয়েছে। 
আলী ইবনে আবি তালিবের একটি ইসলামী বর্ণনার মতে, ইসলামের নবী হযরত মুহাম্মদ (স.) এ তাসবীহ তার মেয়ে ফাতিমা (রা.)-কে শিক্ষা দিয়েছেন। এই বর্ণনা অনুযায়ী ফাতিমা প্রতিদিন এ তাসবীহ আদায় করতেন। একদা ফাতিমাকে গৃহস্থালির কাজে সাহায্য করার জন্যে একজন কর্মচারী রাখার জন্যে এ তাসবীহ শিক্ষা দিয়েছিলেন। পাশাপাশি বলেছেন এ কর্মচারী তার চেয়েও ভাল, যে এ তাসবীহ জানে। ; অতএব ফাতিমা (রা.)তার প্রতি সন্তুষ্ট হন। 
মুহাম্মাদ আল-বাকির থেকে বর্ণিত হয়েছে যে, তিনি বলেনঃ আল্লাহ তাসবীহ হযরত জহর থেকে প্রশংসা ও ধিকর দিক থেকে অন্য কোন উপাসনা করেননি। আল্লাহ তা'আলা ব্যতীত ভালো অনুশীলন করলে ফাতিমাকে দান করবেন। 
জাফর আল-সাদিক রা। বলেন, "হযরত জহরা প্রতি ওয়াক্ত নামাজ পড়ার পর এ তাসবীহ পাঠ করা আমার প্রতি এক হাজার রাকাত (মুস্তাহাব) নামায পড়ার চেয়ে বেশি উত্তম"। মুহাম্মাদ (স.) অন্য হাদীসে বর্ণনা করেছেন যে, "যে ব্যক্তি হযরত জহরা এর তাসবীহ পাঠ করে এবং ক্ষমা প্রার্থনা করে, তাকে আল্লাহ ক্ষমা করা দিবেন।"।
সালাতুত তাসবীহ

সালাতুত তাসবীহ (), তাসবীহের নামাজ নামেও পরিচিত। সালাত শব্দের অর্থ নামাজ। আর তাসবিহ বলতে ‘সুবহানাল্লাহি ওয়াল হামদুলিল্লাহি, ওয়ালা ইলাহা ইল্লাল্লাহু ওয়াল্লাহু আকবার’ এ শব্দগুলো বোঝানো হয়েছে। যে নামাজে এসব তাসবীহ পড়ানো হয় তা সালাতুত তাসবীহ বা তাসবীহের নামাজ হিসেবে পরিচিত। ইসলামে অনুসারীদের জন্যে এটি একটি ঐচ্ছিক ইবাদত। এটা বাধ্যতামূলক পাঁচ ওয়াক্ত নামাজের মতো নয়। ইসলাম ধর্মের নবী, মুহাম্মদ (ﷺ) তাঁর অনুসারীদেরকে এ নামাজ পালনে উৎসাহিত করছেন। জীবনে একবার হলেও মুসলমানরা যেনো এ নামাজ পড়ে, এ বিষয়ে তিনি গুরুত্বারোপ করেছেন।
রাসুল (ﷺ) তার চাচা, হযরত আব্বাস (রা.)-কে বলেন, 
সালাতুত তাসবীহ চার রাকাত–বিশিষ্ট। প্রতি রাকাতে ‘সুবহানাল্লাহি ওয়াল হামদুলিল্লাহি, ওয়ালা ইলাহা ইল্লাল্লাহু ওয়াল্লাহু আকবার’ (سُبْحَانَ اللهِ وَالْحَمْدُ لِلهِ وَلَا اِلهَ اِلَّا اللهُ وَاللهُ اَكْبَرُ) তাসবীহগুলো ৭৫ বার করে পড়তে হয়। চার রাকাতে মোট (৭৫ × ৪) ৩০০ বার পড়তে হয়।
‘সালাতুত তাসবীহ’ নামায পড়াবস্থায় দানাদার তসবিহ হাতে গণনা করা মাকরূহ বা অনুচিত। আঙ্গুলের করগুলোতে গণনা করা যাবেনা। বরং তাহরিমা বাধা অবস্থাতেই হাতের আঙ্গুলের মাথা গুলো টিপেটিপে তাসবীহ গণনা করতে হবে। কোনো স্থানে তাসবীহ পড়তে ভুলে গেলে পরবর্তী তাসবীহ পাঠের সময় তা আদায় করে নিতে হবে। তবে ক্বওমা তথা রুকু থেকে দাঁড়ানোকালে ও দুই সিজদার মাঝখানের সময়ে পূর্বের ভুলে যাওয়া তাসবীহগুলো আদায় করা যাবে না। সূরা-কেরাত পড়ার পূর্বে তাসবীহ ভুলে গেলে সূরা-কেরাত পাঠের পরে সেটি আদায় করতে হবে। একইভাবে ক্বিরায়াতের পর তাসবীহ ভুলে গেলে রুকুতে গিয়ে আদায় করতে হবে। রুকুতে তাসবীহ ভুলে গেলে উক্ত তাসবীহ প্রথম সিজদায় আদায় করতে হবে। সিজদায় যাওয়ার পূর্বে তাসবীহ পড়তে ভুলে গেলে তা প্রথম সিজদাতে গিয়ে আদায় করতে হবে। প্রথম সিজদাতে তাসবীহ ভুলে গেলে তা দুই সিজদার মাঝখানে আদায় না করে বরং দ্বিতীয় সিজদাতে গিয়ে আদায় করতে হবে। ঠিক দুই সিজদার মাঝখানের তাসবীহ পড়তে ভুলে গেলে তাও দ্বিতীয় সিজদায় গিয়ে পড়তে হবে। আর একইভাবে দ্বিতীয় সিজদাতে তাসবীহ পড়তে ভুলে গেলে পরের রাকায়াতে সূরা-ক্বিরায়াত পাঠ করার পূর্বে পড়ে নিতে হবে। নামাজের সর্বশেষ সিজদার তাসবীহ পড়তে ভুলে গেলে সালাম ফিরানোর পূর্বে তাসবীহ পড়ে নিতে হবে।
গজরা জমিদার বাড়ি

গজরা জমিদার বাড়ি বাংলাদেশ এর চাঁদপুর জেলার মতলব উত্তর উপজেলার টর্কি এওয়াজ গ্রামে অবস্থিত এক ঐতিহাসিক জমিদার বাড়ি। যা মতলব উত্তরের আরেকটি জমিদার বাড়ি "লুধুয়া জমিদার বাড়ি" থেকে মাত্র পাঁচ কিঃ মিঃ দূরত্বে অবস্থিত। 
প্রায় ১৮০০ শতকের শেষদিকে জমিদার অক্ষয় চন্দ্র সরকার বর্তমান চাঁদপুর জেলার মতলব উত্তর উপজেলার গজরা ইউনিয়নের টর্কি এওয়াজ গ্রামে এই জমিদার বাড়িটি নির্মাণ করেন। তিনি এখান থেকেই তার জমিদারীর শাসনকার্য পরিচালনা করতেন। এই জমিদার বাড়ি সম্পর্কে তেমন কোনো ইতিহাস জানা যায়নি। তবে ইতিহাস থেকে এই জমিদার বাড়ির আরো দুইজন জমিদারের নাম জানা যায়। তারা হলেন গঙ্গাই সরকার ও সুরেন্দ্র সরকার,এছাড়াও পূর্ব রায়ের দিয়া গ্রামের সলিমুদ্দিন সরকার নামেও একজন এই জমিদারি কার্য কিছু দিন পরিচালনা করেন।
এখানে দ্বিতল বিশিষ্ট্য বাড়ি ছিল। তবে এখন একটি দিঘী ছাড়া জমিদার বাড়ির আর কোনো স্মৃতিচিহ্ন এখানে নেই। মাত্র তিন বৎসর আগে প্রবল ঝড়তুফান ও বৃষ্টির কারণে জমিদার বাড়িটি ধ্বংস হয়ে গেছে।
অপারেশন অগ্নিপথ

অপারেশন অগ্নিপথ হচ্ছে একটি বাংলাদেশী অ্যাকশন থ্রিলার চলচ্চিত্র। চলচ্চিত্রটি পরিচালনা করেছেন আশিকুর রহমান ও ভারটেক্স প্রোডাকশন এবং সিনেফেক্ট এন্টারটেনমেন্টের ব্যানারে প্রযোজিত। চলচ্চিত্রটিতে বাংলাদেশী সুপারস্টার শাকিব খান, শিবা আলী খান, সৈয়লালউদ্দিন মহালদার ও মিশা সওদাগর প্রধান ভূমিকায় অভিনয় করেছেন। চলচ্চিত্রটির সঙ্গীতায়োজন করেছেন ডাব্বু ঘোষাল, আকাশ সেন ও ইমরান মাহমুদুল।
চলচ্চিত্রটি মেজর শেহজাদ খান ও সিক্রেট সার্ভিস বাংলাদেশ (এসএসবি) এজেন্ট সৈয়লালউদ্দীনকে ঘিরে, জুলফিকার মির্জাকে হত্যা করে, যিনি বাংলাদেশে ব্যাপক সন্ত্রাসী হামলা চালানোর পরিকল্পনা করছেন। চলচ্চিত্রটির কাহিনি এসএসবি’র গুপ্তচরবৃত্তি অভিযান এবং অস্ট্রেলিয়ায় জুলফিকার মির্জা হত্যাকাণ্ড ঘটনাটি কেন্দ্র করে গড়ে উঠে। ২০১৬ সালের সেপ্টেম্বরে অস্ট্রেলিয়ার সিডনিতে চলচ্চিত্রের আনুষ্ঠানিকভাবে মুখ্য চিত্রগ্রহণ সেপ্টেম্বর শুরু হয়। চলচ্চিত্রটি ২০১৭ সালের ২৩ ডিসেম্বর মুক্তি দেওয়ার কথা ছিল, কিন্তু এখন ২০১৯ সাল পর্যন্ত বিলম্বিত হচ্ছে।
২০১৬ সালের ২২ জানুয়ারি ঢাকার স্পেকট্রা কনভেনশন সেন্টারে চলচ্চিত্রটির মহরত অনুষ্ঠিত হয়।
২০১৬ সালের ১০ ডিসেম্বর লাইভ টেকনোলজির ইউটিউব চ্যানেলে চলচ্চিত্রটির ফার্স্ট লুক ট্রিজার প্রকাশ করা হয়।
এন এম জিয়াউল আলম

এন এম জিয়াউল আলম একজন বাংলাদেশী উচ্চপদস্থ সরকারী কর্মকর্তা যিনি সর্বশেষ তথ্য ও যোগাযোগ প্রযুক্তি বিভাগের সিনিয়র সচিব হিসেবে দায়িত্ব পালন করেছেন। ২০১৮ সালে কারিগরি ক্ষেত্রে দলগত শ্রেণিতে জনপ্রশাসন পদকে ভূষিত হন। এর আগে তিনি মন্ত্রিপরিষদ বিভাগের সচিব (সমন্বয় ও সংস্কার) হিসেবে দায়িত্ব পালন করেছেন। 
এন এম জিয়াউল আলম চট্টগ্রাম বিশ্ববিদ্যালয় থেকে উদ্ভিদবিজ্ঞান বিভাগ থেকে বিএসসি (অনার্স) এবং এমএসসি ডিগ্রি অর্জন করেন। তিনি ২০০৬ সালে ব্র্যাক বিশ্ববিদ্যালয় থেকে গভর্নেন্স অ্যান্ড ডেভেলপমেন্ট থেকে ২য়বার মাস্টার্স ডিগ্রি অর্জন করেন। 
৩০ জানুয়ারি ২০১৯ তারিখে মন্ত্রিপরিষদ বিভাগ হতে তথ্য ও যোগাযোগ প্রযুক্তি বিভাগের সচিব হিসেবে নিয়োগ দেয়া হয়। তিনি বাংলাদেশ ইমিগ্রেশন ও পাসপোর্ট অধিদপ্তরের মহাপরিচালক, সিলেট বিভাগের বিভাগীয় কমিশনার, খুলনা জেলার জেলা প্রশাসক ও জেলা ম্যাজিস্ট্রেট সহ বাংলাদেশ সরকারের একাধিক মন্ত্রণালয়ের বিভিন্ন বিভাগে দায়িত্ব পালন করেন। তিনি ১৯৮৬ সালে সহকারী কমিশনার হিসাবে বাংলাদেশ সিভিল সার্ভিস (প্রশাসন) ক্যাডারে ১৯৮৪ ব্যাচে কর্মজীবন শুরু করেন। তিনি প্রথম শ্রেণীর ম্যাজিস্ট্রেট, সহকারী কমিশনার (ভূমি), উপজেলা নির্বাহী অফিসার, অতিরিক্ত জেলা প্রশাসক, অতিরিক্ত জেলা ম্যাজিস্ট্রেট হিসেবে মাঠ প্রশাসনে দায়িত্ব পালন করেছেন। এছাড়া তিনি সিনিয়র সহকারী সচিব, উপসচিব, যুগ্মসচিব হিসেবে বিভিন্ন মন্ত্রণালয় / বিভাগে দায়িত্ব পালন করেন। আলম ২০০৭ সালে বাংলাদেশ থেকে পোশাক রফতানির বিষয়ে বাংলাদেশ ও ভারতের মধ্যে বাণিজ্য চুক্তি স্বাক্ষরকরণে কাজ করেন। 
২০১২ সালে সিলেট বিভাগের ডিজিটালাইজেশন কার্যক্রমে অবদানের জন্য বাংলাদেশ সরকার তাকে 'ইনোভেশন অ্যাওয়ার্ড' নামে জাতীয় পুরস্কার ও ২০১৩ সালে তিনি জনপ্রশাসন মন্ত্রণালয় থেকে জনপ্রশাসন পদকে ভূষিত করে। 
জাতীয় পরিচয়পত্রের (এনআইডি) তথ্য ফাঁস ও বিক্রির অভিযোগে সাইবার নিরাপত্তা আইনে তার নামে মামলা হয়। অভিযোগ উঠে তিনি অর্থের বিনিময়ে এই স্পর্শকাতর তথ্য তিনি একটি কোম্পানির মাধ্যমে বিক্রি করে দেন। এ সংক্রান্ত মামলায় তিনি ৫ মার্চ ২০২৫ সালে চট্টগ্রাম থেকে গ্রেফতার হন।
মিজানুর রহমান (ক্রিকেটার)

মিজানুর রহমান (জন্ম ৩০ জুলাই, ১৯৯১) বাংলাদেশি প্রথম শ্রেণির তালিকাভুক্ত ক্রিকেটার। ২০১২ সালের বিপিএল টুর্নামেন্টে তিনি দুরন্ত রাজশাহীর জন্য খেলেছিলেন যেখানে তিনি প্রথমবারের মতো অর্ধশত রান করেন। 
২০১৭ সালের ডিসেম্বরে ২০১৭-১৮ জাতীয় ক্রিকেট লিগে ঢাকা মহানগর ক্রিকেট দলের বিরুদ্ধে রাজশাহী বিভাগের ব্যাটিংয়ে তিনি এবং নাজমুল হোসাইন শান্ত বাংলাদেশের অভ্যন্তরে প্রথম শ্রেণীর ক্রিকেটে উদ্বোধনী জুটি গড়ে সর্বোচ্চ ৩৪১ রান করেন। 
তিনি সেন্ট্রাল জোন এবং ২০১৭-১৮ বাংলাদেশ ক্রিকেট লিগে ছয় ম্যাচে খেলে সর্বোচ্চ ৪৩৯ রান করেন। 
২০১৮ সালের অক্টোবরে বাংলাদেশ প্রিমিয়ার লিগের খেলার জন্যে দলভুক্ত হন। ২০১৮-১৯ বাংলাদেশ প্রিমিয়ার লিঘে খেলার জন্যে ২০১৮ সালের ডিসেম্বরে ঢাকা ডাইনামিটিস দলের পক্ষে তাকের অতিরিক্ত খেলোয়াড় হিসেবে নিযুক্ত করা হয়। এছাড়া ২০১৮ সালের এসি ইমার্জিং টিমস এশিয়া কাপের জন্য তার নাম যুক্ত করা হয়।
সুখবিলাস বর্মা

সুখবিলাস বর্মা হলেন একজন ভারতীয় রাজনীতিবিদ, যিনি ভারতীয় জাতীয় কংগ্রেসের রাজনীতির সাথে যুক্ত। তিনি ২০১১ সাল থেকে পশ্চিমবঙ্গ বিধানসভায় জলপাইগুড়ি বিধানসভা কেন্দ্রের বিধায়ক হিসেবে দায়িত্ব পালন করছেন।
মিজানুর রহমান

মিজানুর রহমান ( ) মুসলিম পুরুষদের ইসলামি নাম। যার অর্থ "পরম দয়ালুর ভারসাম্য"। মিজানুর রহমান বলতে যাদেরকে বোঝানো হতে পারে;
আসিফ মেহবুব

আসিফ মেহবুব হলেন একজন ভারতীয় রাজনীতিবিদ, যিনি ভারতীয় জাতীয় কংগ্রেসের রাজনীতির সাথে যুক্ত। তিনি ২০১১ সাল থেকে পশ্চিমবঙ্গ বিধানসভায় চাঁচল বিধানসভা কেন্দ্রের বিধায়ক হিসেবে দায়িত্ব পালন করছেন।
মোহিত সেনগুপ্ত

মোহিত সেনগুপ্ত হলেন একজন ভারতীয় রাজনীতিবিদ, যিনি ভারতীয় জাতীয় কংগ্রেসের রাজনীতির সাথে যুক্ত। তিনি ২০১১ সাল থেকে পশ্চিমবঙ্গ বিধানসভায় রায়গঞ্জ বিধানসভা কেন্দ্রের বিধায়ক হিসেবে দায়িত্ব পালন করছেন।
ভূপেন্দ্র নাথ হালদার

ভূপেন্দ্র নাথ হালদার হলেন একজন ভারতীয় রাজনীতিবিদ, যিনি ভারতীয় জাতীয় কংগ্রেসের রাজনীতির সাথে যুক্ত। তিনি ২০১১ সাল থেকে পশ্চিমবঙ্গ বিধানসভায় মালদহ বিধানসভা কেন্দ্রের বিধায়ক হিসেবে দায়িত্ব পালন করছেন।
ডায়মন্ড হারবার রেলওয়ে স্টেশন

ডায়মন্ড হারবার রেলওয়ে স্টেশন হল শিয়ালদহ–ডায়মন্ড হারবার লাইনে অবস্থিত একটি কলকাতা শহরতলি রেল স্টেশন। এটি ভারতীয় রেলের অধীনস্থ পূর্ব রেলের অন্তর্গত শিয়ালদহ রেল বিভাগের আওতাধীন। এটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার ডায়মন্ড হারবার ও তার পার্শ্ববর্তী এলাকাগুলিতে রেল পরিষেবা প্রদান করে।
প্ল্যাটফর্মে ভাল আশ্রয়ের আচ্ছাদন আছে। স্টেশনে জল এবং স্যানিটেশন বা পয়ঃনিষ্কাশন ব্যবস্থা সহ অনেক সুবিধা রয়েছে। এটি ১২ নং জাতীয় সড়কের সাথে যুক্ত। এই স্টেশনে একটি সঠিক সংযোগ সড়ক আছে।
আখরুজ্জামান

আখরুজ্জামান হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি ২০১১ সাল থেকে পশ্চিমবঙ্গ বিধানসভায় রঘুনাথগঞ্জ বিধানসভা কেন্দ্রের বিধায়ক হিসেবে দায়িত্ব পালন করছেন।
তিনি ২০১১ ও ২০১৬ সালে ভারতীয় জাতীয় কংগ্রেসের মনোনয়নে রঘুনাথগঞ্জ বিধানসভা কেন্দ্রের বিধায়ক হিসেবে নির্বাচিত হন।
তিনি পূর্বে ভারতীয় জাতীয় কংগ্রেসের রাজনীতির সাথে যুক্ত থাকলেও পরবর্তীতে সর্বভারতীয় তৃণমূল কংগ্রেসে যোগ দেন।
ফিরোজা বেগম (রাজনীতিবিদ)

ফিরোজা বেগম হলেন একজন ভারতীয় রাজনীতিবিদ, যিনি ভারতীয় জাতীয় কংগ্রেসের রাজনীতির সাথে যুক্ত। তিনি ২০১১ সাল থেকে ২০২১ পর্যন্ত পশ্চিমবঙ্গ বিধানসভায় রানিনগর বিধানসভা কেন্দ্রের বিধায়ক হিসেবে দায়িত্ব পালন করেছেন।
শাওনি সিংহ রায়

শাওন সিংহ রায় হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি ২০১১ সাল থেকে ২০২১ সাল পর্যন্ত পশ্চিমবঙ্গ বিধানসভায় মুর্শিদাবাদ বিধানসভা কেন্দ্রের বিধায়ক হিসেবে দায়িত্ব পালন করেছেন।
আশিস মার্জিত

আশিস মার্জিত হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি ২০১১ সাল থেকে পশ্চিমবঙ্গ বিধানসভায় খড়গ্রাম বিধানসভা কেন্দ্রের বিধায়ক হিসেবে দায়িত্ব পালন করছেন।
প্রতিমা রজক

প্রতিমা রজক হলেন একজন ভারতীয় রাজনীতিবিদ, যিনি ভারতীয় জাতীয় কংগ্রেসের রাজনীতির সাথে যুক্ত। তিনি ২০১১ সাল থেকে ২০২১ সাল পর্যন্ত পশ্চিমবঙ্গ বিধানসভায় বারোয়ান বিধানসভা কেন্দ্রের বিধায়ক হিসেবে দায়িত্ব পালন করেছেন।
শেখ সাইফুজ্জামান

শেখ সাইফুজ্জামান হলেন একজন ভারতীয় রাজনীতিবিদ, যিনি ভারতীয় জাতীয় কংগ্রেসের রাজনীতির সাথে যুক্ত। তিনি ২০১১ সাল থেকে পশ্চিমবঙ্গ বিধানসভায় বেলডাঙা বিধানসভা কেন্দ্রের বিধায়ক হিসেবে দায়িত্ব পালন করছেন।
শাসন রোড রেলওয়ে স্টেশন

শাসন রোড রেলওয়ে স্টেশন হল শিয়ালদহ–নামখানা লাইনে অবস্থিত একটি কলকাতা শহরতলি রেল স্টেশন। এটি ভারতীয় রেলের অধীনস্থ পূর্ব রেলের অন্তর্গত শিয়ালদহ রেল বিভাগের আওতাধীন। এটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার শাসন ও তার পার্শ্ববর্তী এলাকাগুলিতে রেল পরিষেবা প্রদান করে।
প্ল্যাটফর্মে ভাল আশ্রয়ের আচ্ছাদন আছে। স্টেশনে জল এবং স্যানিটেশন বা পয়ঃনিষ্কাশন ব্যবস্থা সহ অনেক সুবিধা রয়েছে। এটি ১ নং রাজ্য সড়কের সাথে যুক্ত। এই স্টেশনে একটি সঠিক সংযোগ সড়ক আছে।
কৃষ্ণমোহন রেলওয়ে স্টেশন

কৃষ্ণমোহন রেলওয়ে স্টেশন হল শিয়ালদহ–নামখানা লাইনে অবস্থিত একটি কলকাতা শহরতলি রেল স্টেশন। এটি ভারতীয় রেলের অধীনস্থ পূর্ব রেলের অন্তর্গত শিয়ালদহ রেল বিভাগের আওতাধীন। এটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার কৃষ্ণমোহন ও তার পার্শ্ববর্তী এলাকাগুলিতে রেল পরিষেবা প্রদান করে।
প্ল্যাটফর্মে ভাল আশ্রয়ের আচ্ছাদন আছে। স্টেশনে জল এবং স্যানিটেশন বা পয়ঃনিষ্কাশন ব্যবস্থা সহ অনেক সুবিধা রয়েছে। এটি ১ নং রাজ্য সড়কের সাথে যুক্ত। এই স্টেশনে একটি সঠিক সংযোগ সড়ক আছে।
ধপধপি রেলওয়ে স্টেশন

ধপধপি রেলওয়ে স্টেশন হল শিয়ালদহ–নামখানা লাইনে অবস্থিত একটি কলকাতা শহরতলি রেল স্টেশন। এটি ভারতীয় রেলের অধীনস্থ পূর্ব রেলের অন্তর্গত শিয়ালদহ রেল বিভাগের আওতাধীন। এটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার ধপধপি ও তার পার্শ্ববর্তী এলাকাগুলিতে রেল পরিষেবা প্রদান করে।
প্ল্যাটফর্মে ভাল আশ্রয়ের আচ্ছাদন আছে। স্টেশনে জল এবং স্যানিটেশন বা পয়ঃনিষ্কাশন ব্যবস্থা সহ অনেক সুবিধা রয়েছে। এটি ১ নং রাজ্য সড়কের সাথে যুক্ত। এই স্টেশনে একটি সঠিক সংযোগ সড়ক আছে।
সূর্যপুর রেলওয়ে স্টেশন

সূর্যপুর রেলওয়ে স্টেশন হল শিয়ালদহ–নামখানা লাইনে অবস্থিত একটি কলকাতা শহরতলি রেল স্টেশন। এটি ভারতীয় রেলের অধীনস্থ পূর্ব রেলের অন্তর্গত শিয়ালদহ রেল বিভাগের আওতাধীন। এটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার সূর্যপুর ও তার পার্শ্ববর্তী এলাকাগুলিতে রেল পরিষেবা প্রদান করে।
প্ল্যাটফর্মে ভাল আশ্রয়ের আচ্ছাদন আছে। স্টেশনে জল এবং স্যানিটেশন বা পয়ঃনিষ্কাশন ব্যবস্থা সহ অনেক সুবিধা রয়েছে। এটি ১ নং রাজ্য সড়কের সাথে যুক্ত। এই স্টেশনে একটি সঠিক সংযোগ সড়ক আছে।
নেপাল মাহাতো

নেপাল মাহাতো হলেন একজন ভারতীয় রাজনীতিবিদ, যিনি ভারতীয় জাতীয় কংগ্রেসের রাজনীতির সাথে যুক্ত। তিনি ২০১১ সাল থেকে ২০২১ সাল পর্যন্ত পশ্চিমবঙ্গ বিধানসভায় বাঘমুন্ডি বিধানসভা কেন্দ্রের বিধায়ক হিসেবে দায়িত্ব পালন করেছেন।
এনগেরুলমুদ

এনগেরুলমুদ () প্রশান্ত মহাসাগরের দ্বীপরাষ্ট্র পালাউ প্রজাতন্ত্রের রাজধানী। ২০০৬ সালে পালাউয়ের বৃহত্তম শহর কোরোর শহরের পরিবর্তে এনগেরুলমুদকে রাজধানীর মর্যাদা দেওয়া হয়। শহরটি পালাউয়ের বৃহত্তম দ্বীপ বাবেলদাওবের মেলেকেওক রাজ্যে অবস্থিত। শহরটি কোরোর শহর থেকে ২০ কিলোমিটার উত্তর-পূর্বে এবং মালেকেওক শহর থেকে ২ কিলোমিটার উত্তর-পশ্চিমে অবস্থিত।
অতীতে কোরোর শহর পালাউয়ের অস্থায়ী রাজধানী হিসেবে ভূমিকা পালন করছিল। ১৯৭৯ সালে প্রতিষ্ঠিত পালাউয়ের সংবিধানে পালাউয়ের জাতীয় কংগ্রেসকে ১০ বছরের মধ্যে বাবেলদাওব দ্বীপে একটি স্থায়ী রাজধানী প্রতিষ্ঠা করার ব্যাপারে নির্দেশ দেওয়া হয়। ১৯৮৬ সালে নতুন রাজধানীর পরিকল্পনা শুরু হয় এবং হাওয়াইয়ের একটি স্থপতি প্রতিষ্ঠানকে এটি নির্মাণের ঠিকাদারি দেওয়া হয়; তারা এর আগে মাইক্রোনেশিয়া রাজ্যের রাজধানী পালিকিরের ভবন ও স্থাপনাগুলি নির্মাণ করে দিয়েছিল। কিন্তু কাজের গতি ছিল ধীর, কেননা পালাউয়ে প্রকৌশলী ও স্থপতির অভাব তো ছিলই, বেশির ভাগ নির্মাণ সামগ্রী বিদেশ থেকে আমদানি করতে হয়।
কেবল ২০০০-এর দশকের শুরুতে এসে এনগেরুলমুদের নির্মাণকাজে প্রাণসঞ্চার হয়। এসময় পালাউ তাইওয়ানের কাছ থেকে ২ কোটি মার্কিন ডলার ঋণ গ্রহণ করে। পালাউ তাইওয়ানকে কূটনৈতিক স্বীকৃতি দিলে দুই দেশের মধ্যকার সম্পর্ক মজবুত করার জন্য এই ঋণের ব্যবস্থা করা হয়। পালাউয়ের জাতীয় সংসদ বা আইনসভা, বিচার বিভাগ, নির্বাহী বিভাগ, এর প্রতিটির জন্য আলাদা করে ভবন নির্মাণ করা হয়, যেগুলি একটি কেন্দ্রীয় উন্মুক্ত চত্বরের মাধ্যমে একে অপরের সাথে সংযুক্ত। সব মিলিয়ে ভবনসমষ্টিটি নির্মাণ করতে ৪ কোটি ৫০ লক্ষ মার্কিন ডলার খরচ হয়। ২০০৬ সালের ৭ই অক্টোবর উপস্থিত ৫ হাজার ব্যক্তিবর্গের সম্মুখে আনুষ্ঠানিকভাবে এগুলি উদ্বোধন করা হয়। এর কিছুদিন পরে সরকারী কার্যালয়গুলি কোরোর থেকে এনগেরুলমুদে স্থানান্তর করা হয়।